text:
Un di e hende muhernan cu ta ricibi tambe un homenahe como “E Muhernan Ehemplar” di Aruba ta, Merelitsa Croes, cu su storia lo motiva otro muhernan. Pa ser exacto 9 aña pasa Merelitsa a baha peso na un di e maneranan mas facil, esta cu cirugia estetico (lipoescultura), sin embargo den 6 luna el a bira dobel. El a subi tur e peso bek y hasta mas door cu e no a cambia su estilo di bida. Asina el a keda subi y baha durante algun aña cu tur e metodonan facil, manera hangua, pilder, shake, etc, etc… Na mei 2019, el a dicidi cu e kier haci un cambio, paso e no tabata contento cu loke e tabata wak den spiel.
Merelitsa e biaha aki a cambia su estilo di bida unda el a opta pa cuminsa haci ehercicio pa move su curpa. E mester gradici Fabricio Serrano cu a yude cu e por a baha 23 kilo den 10 luna. E tabata casi 90 kilo ora el a cuminsa train cu ne y el a yega te 67 kilo. Actualmente e tin 1 aña ta train den gym DFC cu su personal trainer Roy van der Biezen, cu ta yudand’e mas den e parti di tonificacion di su curpa.
E mensahe di Merelitsa: “Si bo no ta contento cu bo mes, busca un cambio, sea e ta pa bo salud, bo auto estima, of pa bo keda bunita den cualkier paña. Busca un cambio! Disciplina ta e yabi pa bo logra bo metanan! No tur dia mi ta lanta cu e motivacion pa bay gym, pero mi tin un disciplina asina grandi, cu mi ta lanta bay gym 5x pa siman 5am! Pa mi aworaki e no ta un sacrificio mas, sino un estilo di bida”.


c: text/html

text:
Semper David a biba na Francia, prome cu el a yega Aruba, dia 6 di november 1990. E prome cos cu a atrae di e isla tabata, e amabilidad di e hendenan y cu aki e bida ta mas trankil. David a crece memey di chef den cushina den e restaurantnan di su tata na Francia y awendia ta forma parti importante di Casatua y Bohemian, cu ta dos restuarant cu ta brinda un experiencia unico na Aruba, tanto na e local- como e turistanan.
E tempo cu David a muda pa Aruba, e hendenan no tabata sa cu su tata, Victor Nataf, ken tabata e propietario di e tiendanan Benetton, tabata antes den e negoshi di restaurant y cu ademas e tabata un dentista. David a bin Aruba pa traha cu su tata den e negoshi y biba riba un isla tropical, lagando atras su bida den zomer na Sur di Francia y den Winter den Alpen. El a crece conociendo loke ta e delicia di e cushina Mediteraneo y ta corda cu hopi nostalgia e temporada cu el a pasa como mucha na Francia. Cu hopi emocion e ta conta di e epoca, cu a marca un etapa importante den su bida, mientras e ta sinta den Bohemian, un restaurant cu el a crea, completamente for di un espacio patras den un parking lot. Lesa e interesante entrevista cu David Nataf den edicion di FOCUS di e luna aki.

robotstxt: allowed

filter: keep


text:
Korsou
SER ta risibí informashon riba ròl di PAHO den reformanan den sistema di salubridat públiko
Ta rekerí partisipashon di tur interlokutor sosial pa apoyo i un implementashon efektivo
E reformanan nesesario den organisashon i finansiamentu di e sektor di kuido pa hasi e sektor aki mas flèksibel i resiliente a largo plaso, konforme loke a ser akordá ku Hulanda den e Pakete di Pais (Landspakket), tin posibilidatnan grandi di éksito si ta eksistí un grado altu di sentido di urgensia, enfoke i un kompromiso inkondishonal di tur aktor envolví, inkluso e partnernan sosial representá den Konseho Sosial Ekonómiko (SER). Un strategia di komunikashon efikas, ku ta rekonosé diálogo sosial komo hèrmènt pa optené apoyo i un alto grado di kompromiso i aseptashon pa ku e reformanan ku tin un impakto sosioekonómiko, por kontribuí di un forma balioso na alkansá e ophetivo ei.”
Esaki ta un di e konklushonnan prinsipal ku a yega na e durante un seshon informativo ku SER a risibí djabièrnè, dia 17 di yüni último, di un delegashon di e organisashon di maneho di ministerio di Salú, Medio Ambiente i Naturalesa (GMN), asistí pa un ekipo di ekspertonan di e Organisashon Pan-Amerikano di Salú / Organisashon Mundial di Salú (PAHO/WHO), despues ku SER a risibí djárason, dia 15 di yüni último, den Hotel Renaissance, riba rekomendashon di ministerio di GMN, un presentashon amplio riba reformanan den sektor di salubridat públiko i kon PAHO/WHO ta brinda asistensia tékniko na e proseso aki. E presentashon aki tabata kontinuashon di e reunion ku SER tabata tin ku Minister di GMN, Sra. Dorothy Pietersz-Janga, djabièrnè dia 3 di yüni último, durante kua a duna un splikashon mas detayá riba e proposishon pa redusí e pakete di Seguro Básiko di Salú (BVZ), ku de minister a presentá na SER pa konseho.
Na base di e reformanan den sektor di kuido, di kua algun ya kaba ta den fase di implementashon, tin e strategia di intervenshon den kuater fase manera aprobá dor di Konseho di Ministernan (KdM) durante e promé kuartal di e aña aki, pa garantisá sostenibilidat di e sistema di kuido na Kòrsou manera proponé den e informe “Kopzorgen over de zorg” di 26 di yanüari 2022. E strategia di intervenshon den kuater fase ta konstituí base di maneho di e gabinete aktual pa hasi sostenibel: kalidat, aksesibilidat i finansiamentu di kuido médiko na Kòrsou.
E motibu prinsipal pa e strategia di intervenshon den kuater fase aki, manera aprobá dor di KdM, ta e gastunan operashonal haltu di hòspital nobo (Curaçao Medical Center, CMC). E motibu indirekto di e strategia tin di aber ku garantisá a mediano plaso sostenebilidat di kontribushon di pais (Landsbijdrage) na e fondo di BVZ.
Durante e presentashon na SER, djárason dia 15 di yüni último, e ekspertonan di PAHO/WHO, basá riba nan konosementu tékniko i den nan ròl komo asesor di ministerio di GMN, a duna nan vishon riba kon, i na ki punto, Kòrsou lo por uza e aserkamentunan metodológiko ku a keda demostrá di ta efisiente, basá riba investigashonnan empíriko komparativo di paisnan, en partikular paisnan den region di Karibe i Latinoamérika, pa redusí oumentu di gastunan di kuido manteniendo e sektor di kuido aksesibel, pagabel i di kalidat altu.
E seshon informativo na SER di djabièrnè dia 17 di yüni último a konsentrá su mes prinsipalmente riba viabilidat práktiko di e enfokenan metodológiko den e konteksto spesífiko di Kòrsou i riba e kondishonnan primordial nesesario ku mester kumpli kuné pa oumentá grado di éksito i un implementashon efektivo. A rekonosé e nesesidat di kompromiso sosial kontinuo, en partikular di e partnernan sosial.
Riba e potrèt: sintá na e mesa prinsipal: presidente den funshon di SER, sr. mr. John Jacobs i kabesante di e tim di eksperto di PAHO/WHO dr. Erica Wheeler. Pará nan tras: algun miembro di SER, kompañá pa ekspertonan di ministerio di GMN i esnan di PAHO/WHO.


text:
D.V.G. y Polis ta controlando pero ta hopi negoshi ta neglisha e reglanan di Hygiena
Dialuna mainta D.V.G. y polis a sali controla negoshinan, tiendanan y supermercadonan pa vigila si nan ta cumpli cu reglanan di hygiena. Na varios negoshi a nota cu nan ta laga drenta y spacha cleintenan cu no ta usando mondkapje y esaki ta un di e causanan mas grandi cu tambe ta plama e virus. Durante e control na Three Colors a constata violacionnan di e regla di hygiena y esaki a pone autoridad actua y a sera e luga pa full un dia of sea te diamars 10’or di mainta. E controlnan aki ta sigui durante e dianan aki y na diferente lugar. Ta na nos mes pa nos stop di plam’e, ban stop di plam’e!


text:
E evento titula “Girls STEM Experience” tin e meta pa stimula interes y introduci, den un manera innovativo, mucha muhenan entre 6 – 9 aña na e sectornan y temanan di Ciencia, Tecnologia, Engineria y Matematica (STEM). A converti Futura Spaces unda cu a separa e localidad den 4 camber cu 4 diferente experiencia, cada camber representando un sector di STEM. E muchanan muhe hoben por a participa den diferente workshops, reto , y wega cu a tuma luga riba 18 di juni 2022. Tambe nan tabata tin e oportunidad pa explora nan imaginacion den e sectornan aki siñando topico- y abilidadnan nobo den un manera educativo y interactivo. E evento aki tabata gratis y a conta cu un total di mas di 125 participante.
Den cada camber, representando cada topico di STEM, tabata tin un profesional femenino cu a duna un workshop. Den e experiencia di 'Ciencia', presenta pa Elena Duduk, docente di Cienca na International School of Aruba, e muchanan muhe por a haci uzo di Microscop. Nan a haci observacionnan uzando un variedad di material y organismo "bibo" y "no bibo". Adicionalmente nan a haya e oportunidad pa completa un experimento trahando cu organismonan cu ta sobrevivi den awa, manera 'plankton'.
Siguientemente, Richelle Chirino - un STEM enthusiast - a prepara un experiencia di Matematica caminda muchanan muhe a uza LEGO. Tambe a traha obhetonan uzando e arte di origami, y asina splicando cu den mayoria actividad den bo bida diario bo ta haci uzo di Matematica.
Den e camber di ingenieria, Tess Montenarello di 'Makerpedia' a mustra e muchanan muhe con pa traha un wega di arcade uzando materialnan recicla, manera carton, plastic, cahanan di diferente material, etc.
Finalmente, den e ultimo camber Christie Mettes di Metabolic Foundation a presenta e experiencia di Tecnologia unda cu participantenan a siña con pa uza obhetonan di uzo diario (por ehempel fruta y berduranan) pa hunga weganan riba computer por medio di 'conductivity'. Tambe e participantenan a siña e arte di fabricacion digital, unda cu a diseña artefactonan, y siña mas di e oportunidadnan y posibilidadnan di 3D printing.
Supernova ta un studio experimental pa mucha muhe y hende muhe unda cu e meta principal ta pa ser femeninonan bini hunto y intercambia ideanan, colabora, inspira otro, y siña habilidadnan nobo. SuperNova ta contribui y stimula Igualdad di Genero cu ta meta number 5 di SDG's, cu ta e Sustainable Development Goals di Nacionnan Uni, y ta percura pa e ser femenino no keda atras.
Futura ta sigui organisa diferente evento y workshop pa mucha- y hendenan muhe di tur edad durante e aña. Pa mas informacion of pa keda up to date riba desaroyonan rond di e proyecto, bishita nan pagina di Facebook y instagram @arubafutura. Adicionalmente, si bo ta desea di colabora cu Futura riba cualkier proyecto, contact nan libremente na: hello@futuralab.org.


text:
Lisette Malmberg durante apertura oficial di "Cas Speransa Nobo"
Empresario local, Lisette M. Malmberg ariba prome proyecto social di HopeAruba Fundacion Restauracion, Cas Speransa Nobo. Media...
Apertura "Cas Speransa Nobo"
Alto Vista, NOORD - Recientemente dia 23 di Juni 2017, a tuma lugar apertura oficial di centro di rehabilitacion nobo, Cas Speransa Nobo....
“Cas Speransa Nobo ta un di e partnernan fuerte aki na Aruba”
“Teen Challenge Aruba tin como 18 aña ta operando. For di aña 1999 nos a cuminsa cu e proyecto. Teen Challenge ta traha den colaboracion...
HopeAruba ta ricibi donacion di 50 mil florin pa Cas Speransa Nobo
Den cuadro di HopeAruba Fundacion Restauracion, cu su prome gran proyecto social - Cas Speransa Nobo - un centro di rehabilitacion pa...
Interview Lisette M. Malmberg
Donacion Aruba Bank
Un vision di forma colaborativo di por trata cu retonan cu nos comunidad ta enfrenta. Scusha Presidente di e HopeAruba Fundacion...


text:
ORANJESTAD, Aruba - 20 di september, 2016: Fundacion Movemiento ta Bida, un organisacion non-profit ta traha duro pa conscientisa nos hendenan pa biba un bida unda e palabra movecion ta central, esaki specialmente bou di nos adulto y grandi nan. E aña aki pa seis biaha Fundacion Movemiento ta Bida ta organisa actividadnan di movecion pa nos 60 plussers den e asina yama Jani Brokke Memorial, dedica na e legendario deportista Arubano, Jani Brokke awe den feliz memoria. Un persona cu a representa Aruba varios biaha den exterior como atleta den diferente deporte y te na un edad relativamente grandi ainda a sigui practica deporte entre otro, tennis.
Lotto ta felicita Aruba Bodybuilding & Powerlifting Association cu nan competencia di Mr. Aruba National Body Building and Fitness Championship 2016
ORANJESTAD, Aruba- 20 di september, 2016: Recientemente e federacion di bodybuilding Arubano esta A.B.P.A a tene nan anual evento Mr. Aruba National Body Building and Fitness Championship esaki den e mahestuoso Grand Ballroom di Aruba Marriot Resort and Stellaris Casino. Mester bisa cu den un sala prakticamente yen a Aruba conoce su miho atletanan di bodybuilding y fitness 2016. Nos por a mira cu e evento tabata uno di nivel halto unda cada competidor a prepara su mes debidamente pa e anochi aki y a presenta nan mes den forma unico y profesional. Mester bisa cu cada bes e competencia ta exigi mas di cada participante pa locual ta nan preparacion y sigur prestacion riba entre otro e escenario.
ORANJESTAD, Aruba - 12 di september, 2016: E dianan 17 te cu 24 september, e asociacion di bowling Panamericano, PABCON lo tene nan competencia den bowling femenino, e di 17 edicion di e Panamericano Mayores de Boliche na Cali, Colombia. Mester bisa cu Aruba lo competi cu un delegacion femenino bon prepara cu amplio experiencia internacional. E atletanan femenino di bowling lo representa Aruba ta Kamilah Dammers, Thasaina Seraus, Jeadine Luidens, Abigail Dammer, Micheline Jeandor y Giaira Arends, mientras como coach lo biaha Rita Lopez-Henriquez.
AZB lo organisa Fina Coaches Clinic pa “beginner coaches” cu un Fina Coach certifica pa Aruba y Caribe
ORANJESTAD, Aruba - 14 di september, 2016: Mas cu 50 instructor y coaches na Aruba a inscirbi pa e Fina Coaches Clinic pa “beginner coaches” organisa pa Arubaanse Zwembond e dianan 16 pa 20 di september proximo. Inicialmente AZB a spera un acohida mas abou pero mirando e cantidad di inscripcion esaki a kibra tur expectativa. Mester bisa cu Schoolzwemmen Aruba a inscribi tur nan instructornan mescos e clubnan di competencia cu ta manda nan coachnan mientras esnan di diploma zwemclubs (Elementair Zwemmen) tambe ta manda nan instructornan.
Cu subsidia di Lotto Bodyboarder Joshua Kelly lo representa Aruba den e campeonato internacional Viana-Pro APB Tour na Viana Do Castelo, Portugal
ORANJESTAD, Aruba - 12 di september, 2016. Despues cu aña a pasa nos atletanan elite di bodyboard a competi den e dos diferente competencia organisa pa e asociacion mundial di bodyboard profesional, A.P.B. na e pais di Portugal, e aña aki un biaha mas, Aruba Bodyboard Association a opta pa manda un atleta di Aruba pa dicho pais, pero e biaha aki pa e Viana Pro e dianan 21 – 25 di september na Viana Do Castelo. Aruba Bodyboard Association a evalua e sistema di ranking despues di 4 competencia den henter e aña y asina yega na e conclusion pa eligi e hoben Joshua Kelly pa representa Aruba den competencia mundial, cu lo conta cu e mihonan di mundo den bodyboard masculino.


text:
ORANJESTAD — E debate di millennials siman pasa diahuebs tabata un exito grandi. E set up tabata hopi profesional y e preparacion tambe. E preguntanan tabata mas al caso, y talves cu excepcion di e preguntanan SI of NO, tur cos tabata bon prepara.
Den e preguntanan Si of NO tabata tin algun cu ta demsiado importante pa djis contesta SI of NO, y cu mester di splicacion. Pero por lo general un debate hopi profesional y bon hinca den otro.
Di e debate aki un biaha mas lider di MEP Evelyn Wever-Croes a sali e ganador absoluto. Sea cu bo ta di acuerdo of no cu tur su contestanan, locual a resalta serca tur hende ta cu Evelyn ta un lider bon prepara pa lidera nos pais. Evelyn ta contesta tur pregunta, ni con dificil nan ta. Evelyn ta sincero den su contestacion, maske e sa cu e lo no haya aprobacion. Eseynan ta caracteristicanan cu nos ta busca den un lider.
LIDER DI MEP TA BON PREPARA Y A CONTESTA TUR PREGUNTA
No tin ni un pregunta cu e no a contesta, y el’a tuma su tempo pa splica e vision di MEP den e poco tempo cu a ser duna na nan. Su contestanan tabata directo y al caso, y realistico. Kiermen bo ta mira cu ta un persona cu un bon estudio, cu hopi experiencia di trabou y cu a studia e problemanan di nos pais pa asina presenta solucionnan realistico.
LIDER DI MEP A DEMOSTRA TRANKILIDAD Y CARISMA
Ningun momento el’a baha di nivel of perde tempo pa ataca otronan. Ni tampoco perde tempo di bai den pasado pa defende cualquier maneho di pasao. Lider di MEP a keda mira e presente y e futuro, papiando di e problemanan mas serio den nos comunidad, y mesora duna solucionnan realistico.
Tin algun persona cu no tabata di acuerdo cu tur tur e contestanan di lider di MEP, pero asina mes ta di opinion cu e ta e mihor persona pa lidera nos pais y saca nos pais di e abismo cu AVP tin nos aden.


text:
Minister Dangui Oduber
Aruba Health App ta sigui evoluciona pa facilita cuido na Aruba na un manera innovativo
MOU entre Minsterio di Salud Publico y Stichting BOB a keda firma!
ORANJESTAD – Diahuebs mainta a tuma lugar e firmamento di un Memorandum Of Understanding (MOU) entre Ministerio di Salud Publico y Borstkanker Stichting Bevolkingsonderzoek Aruba (BOB). Esaki a sosode den cuadro di e plan nacional multisectoral di prevencion di NCD’s. E acuerdo aki cu Minister Dangui Oduber a firma ta haci posibel pa intercambia datos entre Ministerio di Salud Publico y BOB haciendo uzo di e Aruba Health App (AHA), cu lo bin na vigor entrante e fecha di 1 di januari 2022.
Door di haci uzo di e AHA lo haci cu e trabounan ta bay na un manera mas eficiente y tambe ta mas facil pa yega na e comunidad den cuadro di prevencion di malesanan cronico. Den e caso di stichting BOB esaki ta nifica cu nan lo por haci deteccionnan na tempo di cancer di pecho pa asina trata esaki na tempo y preveni posibel complicacionnan.
E AHA ta bay percura pa hisa e nivel di servicio pa cu e cliente, pronto via bo cellular mes bo lo por haci invitacion y tambe traha un cita pa haci screening na Stichting BOB. Via e portal di e AHA e cliente di BOB lo haya acceso na BOB su sistema digital y asina por haci su afspraak pa screening. Di e manera aki e cliente tin mucho mas transparencia, e cuido ta netamente den bo man atraves di e Aruba Health App.
Minister a señala cu screening di cancer na pecho na tempo por evita complicacionnan a largo plaso cu por tin hasta morto como consequencia. Ta hopi importante pa ta na tempo ora ta trata di bo salud pesei Minister Oduber ta keda zorg pa trece e tipo di innovacionnan aki cu ta facilita e comunidad di Aruba.
E mandatario a elogia e trabounan cu e stichting ta haciendo den cuadro di prevencion y tur locual cu nan ta hacienda pa cu e cuido di e comunidad di Aruba. Minister Dangui Oduber kier a gradici DVG y Sr. Lucas cu ta e voorzitter di Stichting BOB, esaki ta mustra cu trahando hunto bo ta logra.


text:
Diahuebs mainta a drenta informe di cu tin un homber ta maltratando un dama na Shiribana, mesora a dirigi un patruya na e sitio. Na caminda pa e sitio a drenta un otro informe di cu e homber lo ta coriendo tras di e muher cu un cuchiu den man. Polisnan a bay cu mas urgencia pa e sitio. Na yegada di e patruya a bin compronde cu ya e homber a bandona e sitio. Polis a papia cu e dama y a bise cu e por bay entrega un keho di maltrato y menasa cu arma na oficina di recherche.
Despues di a maltrata muher y core su tras cu cuchiu den man homber a huy prome cu polis a yega.
Diahuebs mainta a drenta informe di cu tin un homber ta maltratando un dama na Shiribana, mesora a dirigi un patruya na e sitio. Na caminda pa e sitio a drenta un otro informe di cu e homber lo ta coriendo tras di e muher cu un cuchiu den man. Polisnan a bay cu mas urgencia pa e sitio. Na yegada di e patruya a bin compronde cu ya e homber a bandona e sitio. Polis a papia cu e dama y a bise cu e por bay entrega un keho di maltrato y menasa cu arma na oficina di recherche.


text:
Diversidat por ta nos union. Realmente, nos mester perkurá ku diversidat lo ta nos union. Pasobra libertat di migrashon lo wòrdu rekonosé, tardi òf trempan.
Mientras ku e islanan di BES ta luchando mentalmente pa aksep-tá e kambionan konstitushonal ku ta na kaminda, nos mester realisá ku e transishon ku nos ta pasando aden ta algu ku tur pais lo eksperenshá pronto. E islanan di BES ta djis un tiki mas trempan ku otro parti di mundu.
E kambio aki tin su kousa den e avansenan teknológiko di último tempu. Teknologia ta trese hende i problema di afó na bo porta di kas, si bo mes no ta bai afó. Por ehemplo, ‘global warming’, no ta stòp na nos frontera. Migrantenan i komersio tampoko. Ta p’esei, mihó nos habri nos mes i kuminsá selebrá diversidat. No ta fásil, sigur. Pero si nos kier, nos lo haña union den diversidat.


text:
The content originally appeared on: Diario
ORANJESTAD (AAN): Un conflicto laboral cu e trahadornan tin cu gerencia di compania Boogaard Assurantiën a pone cu siman pasa, na dos diferente ocasion nan a tene un walkout, y a bay para pafo.
Tur dos biaha, Sindicato SEPPA tabata presente pa respalda nan, y duna nan informacion di pasonan cu ta bay tuma.
Hecho ta cu e compania ta stagnando riba algun punto cu ta importante pa cu negociacion di un Contrato Colectivo nobo. Diahuebs mainta e empleadonan a tene un walkout pa asina mustra nan malcontento.
Diabierna merdia pa 2:30 pm, un biaha mas e empleadonan di anto Boogaard na San Nicolas, y e oficina na Oranjestad a sali pa mustra nan descontento cu gerencia ta ignorando nan. Esey ta debi cu riba Diahuebs nan a entrega un carta na gerencia, pero Diabierna no a ricibi nada di reaccion.
Magali Brito di SEPPA tambe tabata presente pa asina papia cu e trahadornan riba e impase cu tin, y a dicidi na tene un accion di 1 ora largo. Mientras tanto paden, clientenan a cuminza sinti efecto di esaki como cu tabata tarda mas cu normal pa haya servicio.
Si acaso no ricibi reaccion, lo por spera cu e accionnan lo sigui e siman aki, y hasta por escala.


text: Diadomingo merdia a drenta informe di un accidente cu hende herida banda di Gold Coast na Esmeralda, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un Kia Picanto cu tabata bayendo pariba diripiente un Ford Escape a bay sali for di cura pero no a mira cu e Picanto tabata bini di pabao y a “fishfront” e Picanto desvie mand’e bay dal un container di sushi di Ecotech. Debi na e fuerte impacto e chauffeur di e Ford Escape a resulta levemente na su rudia. Na yegada di e ambulans nan a atende e victima na e sitio mes.


text:
ORANJESTAD- Den Santana Protestant na Playa famia, conocir y amigonan a conmemora e echo cu mita siglo pasa Shon A Eman a bandona e mundo aki den forma repentino. Despues di e ceremonia di ponemento di krans door di famia, partido, parlamento y gobierno dominee Hazenoot a duna un masha bunita disurso unda el a recorda e bida y morto di Shon A. E persona kende Shon A tabata a wordo treci dilanti.
Despues di e discurso di Dominee Hazenoot, Minister Benny Sevinger a gradici tur presente y a recorda cada un cu awe nos ta biba den libertad, den un democracia bibo danki na e trabounan duro di hendenan manera Shon A Eman y su tata Henny Eman sr.


text:
Miembronan di Kuerpo Polisial ta huramentá serka Minister di Hustisia.
KOMUNIKADO DI PRENSA 270 /2022
31 mei 2022
Miembronan di Kuerpo Polisial ta huramentá serka Minister di Hustisia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè dia 20 di mei último, ocho (8) miembro di Kuerpo Polisial Kòrsou a presta
huramentashon i promesa dilanti di Minister di Hustisia, mr. Shalten Hato.
E huramentashon aki a tuma lugá den patio di Ministerio di Hustisia na Wilhelminaplein.
Ta trata aki di shete (7) agente di e klas 2019-II, ku resientemente a gradua na
Opleidingsinstituut voor de Rechtshandhaving & Veiligheidszorg (O.R.V.).
E shete agentenan aki awor ta kla pa subi kaya i reforsá e famia polisial den kombatimentu
di kriminalidat, mantenshon di òrdu públiko i duna yudansa na esnan den nesesidat.
Ta trata aki di señores Khatib Abdallah, Kuwas, Dap, Thomas, Calmera, señora Moerman i
yufrou Obipsu.
Tambe a presta huramentashon sr. Fecunda ku ta laborá den Sentral di Polis.
Kuerpo Polisial Kòrsou ta yama e koleganan aki bon bini i ta deseá nan tur klase di éksito
den nan karera polisial.


text:
E homber Henry Dabian a sinta dilanti Hues diabierna merdia, tabata blo bisa no riba tur e preguntanan cu Hues a hacie relaciona cu e acusacion presenta cu riba e acusacion cu a presenta contra dje, di a abusa di su yiu na mas di un ocasion na 2006.
Tabata aña pasa cu e yiu menor di edad finalmente a haci denuncia di loke a pasa cu ne na 2006 ora cu e tabatin 8 aña. Nunca prome el a tribi di haci esaki pa miedo. Fiscal a pidi un castigo basa riba e ley vigente di e tempo (2006) ey, cu ta 36 luna.
Den e proces-verbaal tin informacion cu ta manera contradeci otro cu si tin famia cu tabata na altura di esaki of no. Pero e denunciante mes ta bisa cu prome cu 2021, e no a bisa niun hende nada. Den e rapport tin audio ora cu e mama a bay reclama e acusado kico a pasa na momento cu e denuncia a wordo haci.
Fiscal a bisa e acusado cu e ta haya straño e reaccion pasivo di e acusado mientras cu e mama di su tres yiunan na grito tabata reclam’e kico a pasa. “Mi no gusta pleita,” el a contesta fiscal. “Y”, el a agrega, “mi a keda sorprendi y den shock di loke e ta acusami di a haci.” E ta bisa cu e tin tres yiu y nunca el a mishi cu nan. Tur tres semper tabata hunto cu ne y e no ta kere cu tabatin momento cu e por tabata su so cu e yiu muhe cu a haci denuncia contra dje.
E denunciante den e caso aki a keda keto pa casi un decada. Despues cu el a bolbe di un vacacion na Grecia, e tabatin un combersacion cu su amiga. El a conta e amiga aki kico a pasa cu ne hopi aña pasa. “Bo ta kere cu esaki ta algo normal?” el a puntra su amiga, kende a scuch’e y a puntr’e si e lo kier conta un hende grandi loke a pasa cu ne. Pero e no tabata kier. Finalmente el a conta su ruman homber, kende a rabia masha hopi, pero e caso no a progresa. Finalmente el a haya e curashi y apoyo di su amiga pa bay polis y conta loke a pasa.


text:
E protagonistanan di ‘Spider-Man: No Way Home’, Tom Holland y Zendaya, a forma parti di e red carpet na e premiere di e pelicula nobo di Marvel Cinematic Universe (MCU). E actornan a pose pa e reporteronan grafico cu a acudi na The Old Sessions House na Londen. Tom Holland y Zendaya a capta e atencion di tur esunnan presente despues di a confirma nan relacion amoroso dilanti di e medionan di comunicacion. Na juli e aña aki algun paparazzi a saca nan potret ta sunchi den un auto Los Angeles, mustrando asina cu e actornan ta algo mas cu simplemente amigo.
E honor di a ricibi CFDA Awards como Fashion Icon ta mustra e tremendo impacto cu Zendaya a haci pa loke ta estilo. E look di e artista di 25 aña un biaha mas a impacta luciendo un jacket shinishi dorna cu payet, cu a match cu su meanan y sapatonan scur, ademas di su renchinan di spinnenweb. Tom Holland a opta pa algo mas casual bistiendo un carson preto, camisa blanco y un jacket preto di cuero. E potretnan di ambos celebridad a wordo comparti riba e cuenta oficial di e pelicula riba twitter.


text:
WILLEMSTAD – Fin di yüli i kuminsamentu di ougùstùs lo bai tuma lugá aki na Kòrsou den stadion Ergilio Hato (SDK) un torneo internashonal di futbòl U-20, ku ta e hungadónan bou di 20 aña.
E torneo aki ta e promé rònt di e weganan di klasifikatorio pa mundial di U-20 di FIFA. E torneo lo konta ku partisipashon di Cayman Islands, Anguilla, St Kitts & Nevis i nos selekshon nashonal di U-20.
Despues ku aña pasa pa promé biaha den historia nos selekshon di U-20 a yega final na Mexico i tabata entre e último 8 di e 42 paisnan di CONCACAF ku a partisipá, e biaha aki nos lo bai pa klasifiká pa Mundial di FIFA U-20.
Nos selekshon di U-20 ta konta ku un total di 20 hungadó di for di kua sinku ta bini for di Hulanda pa asina reforsá nos selekshon.
Skema di e weganan:
30 yüli 2014
19:00: Cayman Islands vs St Kitts & Nevis
21:00: Kòrsou vs Anguilla
1 ougùstùs 2014
19:00: St Kitts & Nevis vs Anguilla
21:00: Kòrsou vs Cayman Islands
3 ougùstùs 2014
17:00: Anguilla vs Cayman Islands
19:00: Kòrsou vs St Kitts & Nevis
E kosto pa asistí na e weganan ta lo siguiente;
Entrada general pa hende grandi ta kosta Fl.10,- pa dia (tin 2 wega pa dia) i fl.25,- pa tur 3 dia.
Mucha te ku 12 aña i 60+ ta kosta fl. 5,- pa dia (tin 2 wega pa dia) i fl.10,- pa tur 3 dia.
VIP ta kosta fl. 75,- pa un dia (tin 2 wega pa dia), fl. 140,- pa 2 dia i fl. 200,- pa tur 3 dia.
Karchinan ta optenibel na e lokètnan di SDK promé ku e weganan òf na ofisina di FFK bou di ora di ofisina.
FFK i MCB e amigu di deporte ta invitá hinter e pueblo di Kòrsou pa bin ku bo famia i bin sera bo fakansi i disfrutá di tremendo partidonan di kualifikashon pa e mundial di U-20. Bin sostené i apoyá nos hungadónan lokal i yuda engrandese e deporte rei, futbòl.


text:
Na 2020 Stichting Monumentenfonds Aruba (SMFA) a finalisa e proyecto di e fornodi Kalki den Rancho caminda a restaura e forno completamente. E proyecto a baycombina cu un curso tocante aplicacion di kalki riba obhetonan monumental.
Awor SMFA lo cuminsa traha riba e plannan pa e conservacion di e Tanki di Awa denRancho. Den e caso di e tankinan di awa a opta pa conserva esaki den su estado actual pa eno sigui deteriora y no pa restaur’e completamente.
E diferencia cu un restauracion ta cu ora ta restaura un edificio of obheto monumental ta enfoca riba hiba e edificio of obheto bek na su estado original ofapariencia anterior basa riba informacionnan colecta pa medio di fotografia,investigacion riba e monumento mes of informacion di e doñonan original.
Den ecaso aki hopi biaha e uzo historico durante añanan y e cambionan haci na e edificiocu paso di tempo no lo ta visibel mas. En cambio ora ta trata di conservacion ta enfoca riba investigacion historico y tambe documentacion di e monumento den su estado actual y ta uza medidananpreventivo pa asina evita e monumento sigui deteriora.
Pa esaki ta importante pahaci un bon studio di e materialnan pa asina evita uzo di material cu por afectanegativamente e material original. Pa locual ta e tanki di awa den rancho SMFA a opta pa conserva e tanki den su estado actual.
Un di e motibonan principal ta cu no tin informacion ni fotografianan cu ta indicacon e tanki tabata den su estado original na 1905. Durante di e luna di februari lo tin un experto di Limeworks di Merca na Aruba cu lohaci un investigacion riba e material di e tanki di awa y asina por traha un plan paconserva e tanki y asina evita e sigui deteriora.
Esaki lo bira e prome monumentocu ta opta pa conserva na Aruba.Pa awor nos ta cuminsa cu e fase di investigacion pa asina por traha e plan ybestek pa despues nos tene un destaho publico y asina ehecuta e proyecto paconserva e tanki.
E tanki di awa den Rancho ta un monumento industrial construi na 1905 pa Cornelis Hendrik Eman. For di e tanki aki tabata bende awa cu particuliernan.
Despues cuEman a fayece na 1914 a stop di haci uzo di e tanki pa benta di awa. E tanki di awa ta consisti di dos “renchi” pone riba otro di cual esun abou ta masgrandi cu esun ariba cu tin un circunferencia di aproximadamente 23,20 meter.
SMFA ta haci un yamado na personanan cu lo por tin fotografianan di antes di etanki di awa pa porfabor comparti esakinan cu nos via di nos email:info@monumentenfondsaruba.com


text:
Tur hende ta consciente cu e situacion awo cu hopi hende ta aden no ta mucho di gaba, awo cu ta pasando den un pandemia. Sinembargo tin organisacion cu ta habri na porta pa asina brinda un apoyo na esun cu tin mas mester.
Ta p’e motibo aki mes Fundacion Dominicana Arubanse Juan Pablo Duarte a sa di dun’un man y aporta na comunidad, dunando sosten pa e ruman den necesidad.
Presidente di e fundacion, Wilson Tavares-Portes, a indica cu nan tin un colecta di comestibel pa e personanan cu ta menos fortuna den e pandemia aki.
Manera tur aña a fundacion ta bin ta haciendo e colecta aki. Por pasa laga e contribucion n’e fundacion. Por trece loke por, manera blek’i tuna, azeta, un saco di aros y tambe por haci un donacion.
Pa mas informacion y pa por comunica cu nan por yama telefon 5697922, 5921679, 5623093. For di awe por trece e comestibelnan pa e personanan menos fortuna.
Tambe por haci un deposito pa donacion na RBC number di cuenta 4473094 na nomber di Fundacion Dominicana Arubanse Juan Pablo Duarte.
Ainda e aña aki nos ta pasando den pandemia, pero pocopoco mundo ta desaroyando. E pandemia no ta avansando y hopi hende a perde trabao.
Ta contento toch cu e fundacion, a pesar di e pandemia nan t’ey. Den tur e añanan cu nan tin ta existi, ta gradici un y tur, tur patrocinado y en especial e comunidad Dominicano cu a sa di aporta cu e fundacion ta riba pia y lo sigui colabora cu comunidad, caminda cu tin mester.


text:
Churandy Martina ta orguyo di Kòrsou
Willemstad – Nos kampion. Esei ta nos Churandy Martina, ku awe a kore 200 meter na Weganan Olímpiko 2012 na London. Churandy no a logra bai ku medaya pero tòch a alsa nòmber di nos pais un biaha mas ku e resultado na di sinku lugá.
Tur kaminda pueblo di Kòrsou a para ketu un ratu pa apoyá Churandy ora e la kompetí pa e titulo máksimo di 200 meter den atletismo.
Djadumingu último tambe Kòrsou tabata pendiente pa Churandy su prestashon den e kareda di 100 meter. E la sali na di seis (6) lugá, pero a sa di resaltá.
Pa Gobièrnu i pueblo di Kòrsou Churandy ta nos kampion. E ta un ehèmpel pa nos hóbennan ku ta aspirá un karera den deporte. Danki pa bo aporte. Na nòmber di Pueblo di Kòrsou Gobièrnu ta felisitábo ku e prestashon grandi na London.
Minister-president demishonario Gerrit Schotte a felisitá Churandy personalmente na nòmber di Gobièrnu di Kòrsou via telefon despues di e final.


text:
ORANJESTAD, Aruba – 21 di Januari 2020: Aruba Hotel & Tourism Association (AHATA) su asamblea general di Januari a inclui orador internacional, experto den biahe y turismo sostenibel, Sr. Doug Lansky. E tema di su presentacion tabata: Turismo Balansa.
Doug Lansky a presenta puntonan di enfoke pa por tin exito duradero den turismo y a reta sector priva y gobierno pa tuma decision cu ta sigura turismo balansa. El a defini futuro exito den turismo como un combinacion di esfuerso pa: proteha calidad di bida di e residentenan, maximalisa e impacto economico local, eleva e experiencia di e bishitante y proteha nos recursonan unico.
Durante su presentacion el a enfatisa cu nos tur mester pensa riba termino largo, cu curashi y resposabilidad pa por tin un economia sostenibel exitoso y un comunidad den harmonia.
Aruba tin hopi exito y potencial, pero mester tuma decision dificil pa drecha e cosnan cu ta causa daño na nos recursonan natural. Ademas Doug Lansky ta sugeri pa maneha e fluho di cantidad di persona pa por ofrece experiencia autentico na nos bishitantenan. E la splika cu e palabra “overtourism” no ta corecto, pasobra e desafio ta na cierto luga y na cierto momento y no na tur luga na tur momento. Pa tal motibo e ta prefera pa identifica e problema cu mester di atencion como “unbalanced tourism”.
E presentacion a inclui efecto di ‘Flight Shame’ riba turismo y impacto di turismo crucero na un destinacion.
Na
final di e presentacion miembronan por a haci pregunta na Sr. Lansky y e
asamblea a culmina cu un momento di network pa intercambia reaccion y idea. AHATA
ta gradici anfitrion: Aruba Marriott Resort & Stellaris Casino y sponsor:
KLM.
Tocante Doug Lansky:
Doug Lansky ta un autor, orador aclama y un lider den turismo sostenibel, innovacion, tendencianan y desaroyo di destinonan. El a biaha pa mas di 120 pais. E ta autor di 10 buki. Ademas, tabata anfitrion di un programa na Travel Channel y tabata coresponsal p’e programa Savvy Traveler di Public Radio.


text:
KRALENDIJK- Despues ku a surgi algún konfushon tokante permit ku e damanan ku ta bin traha na Pachi’s Place tin tur kos na òrdu pa por biaha bin Boneiru pa kuminsá nan trabou na Pachi’s Place, ministerio di Asuntonan Eksterior djaweps anochi a duna algún informashon tokante e kaso.
“A surgi poko inklaridat tokante biahe di damanan di plaser for di Colombia pa Pachi’s Place. Lo a ser bisá ku lo no permití e damanan aki drenta Boneiru den kuadro di posibel obligashon di tin un visa, pero esaki no ta kuadra. Personanan ku ta bini for di Colombia no mester di visa pa drenta Boneiru, asina e komunikado ta klarifiká.
Di otro banda, e mensahe di boseroa ta mustra ku normalmente ta tene un asina yamá ‘kombersashon di intake’ ku e damanan di plaser na embahada Hulandes na Bogotá. Mester traha un sita adelantá na embahada, sigur si ta trata di mas persona na mes momentu. Esaki den e kaso aki no a tuma lugá.
Pèrmit
“E damanan aki mester tin un pèrmit pa duna servisio na Boneiru i esaki nan a haña tambe. Kmar ta kontrolá ku ta kumpli ku kondishonnan ora ku yega Boneiru pa por drenta nos isla meskos ku ta kontrolá tur otro estranhero ku yega. Si e personanan konserní tin tur dokumentu nesesario nan por drenta Boneiru”, asina e deklarashon ta termina.


text:
…Turismo di Estadia na luna di novèmber…
WILLEMSTAD- 11 di desèmber 2020 – Ofisina di Turismo di Kòrsou (CTB) ta raportá un kantidat di 13.705 turista di estadia pa luna di novèmber. Ta mirando un kresementu stabil tur luna den kantidat di turista di estadia desde ku gradualmente a kuminsá trese kambio den e restrikshonnan pa ku entrada na Kòrsou entrante promé di yüli último. Kòrsou a risibí 8.195, 9.227, 10.420 i 13.556 turista di estadia na luna di yüli, ougùstùs, sèptèmber i òktober respektivamente i awor 13.705 na novèmber. 91% di e kantidat di turista registrá ta prosedente di Europa i kasi tur e europeonan aki esta 95% a bini for di Hulanda.
Kòrsou a risibí 11.915 turista for di Hulanda kual ta 71% di novèmber 2019 (16.803 turista hulandes). For di Alemania un kantidat di 231 turista aleman a keda registrá. Na luna di novèmber, 55% di turistanan for di Europa a keda den un ‘resort hotel’ (esta hotèl chikí, grandi i bùngalo), miéntras 45% a keda den un akomodashon alternativo. Un otro trend ku nos ta notando ta e kantidat averahe di anochi ku e turista europeo a keda nos pais. Turistanan prosedente for di Europa a keda 2 anochi adishonal na novèmber 2020 kompará ku novèmber 2019. Na novèmber 2020 e averahe di anochi tabata 11.4, miéntras aña pasá e mesun luna a registrá un averahe di 9.3 anochi.
For di region Karibe, Kòrsou a risibí 556 turista di estadia na novèmber, primordialmente for di e islanan den Reino Hulandes. Nos a risibí 375 for di Aruba, 102 for di Bonaire i 46 turista di estadia for di St. Maarten. Desde reinisio di e servisio di un biaha pa siman di United Airlines for di Newark, Kòrsou a risibí 201 bishitante. Esaki ta desde ku gradualmente ta tresiendo kambio den e restrikshon di biahe for di Estádos Unídos.
CEO di CTB, Paul Pennicook a remarká, “e desaroyo resien kaminda Kòrsou a risibí kódigo oraño serka Hulanda, lo bai redusí lamentablemente e kantidat di turista di estadia ku nos ta risibí mensualmente for di Hulanda”. CTB, MEO, CHATA i demas stakeholders ta den kombersashon ku Tim di Krísis pa deliberá riba formanan kon e impakto negativo di kódigo oraño lo por keda redusí”, asina e CEO a kontinuá bisando.


text:
Aña pasá, agentenan armá a drenta un kas na Kòrsou -adrès fiktisio: Kaya Saguaro #123- pa buska un presunto kriminal. Sigun e apoderashon di Korte (pa drenta e kas), e sospechoso ta biba na e adrès en kuestion. Kurioso ta ku ni doño ni habitantenan di e kas konosé òf a yega di tende di e sospechoso ku “ofishalmente ta biba einan”. Adrès robes? No. Agentenan a bisa di tin konfirmashon di Kranshi. Por sierto, despues di investigá, a konstatá ku tabatin sigur 4 hende mas ku e doño di kas no konosé, registrá na su adrès. Imposibel? No na Kòrsou.
Ta resultá ku ta posibel bai Kranshi i deklará ku for di awe bo no ta biba na e adrès unda bo ta registrá i deklará ku bo ta muda bai p.e. Kaya Saguaro #123. Esaki, sea ku e doño di kas na Kaya Saguaro #123 ta na altura òf no. Òf si e konosebo òf laga. Kranshi ta tuma bo deklarashon i hasi e kambio. Ta esaki e sospechoso a hasi. Na otro pais, e.o. Ulanda, un kambio di adrès ta rekerí un prosedura pa kuida integridat di datonan den registro.
Ku esaki ta posibel na Kòrsou, ta for di sla i peligroso. Na di promé lugá no mester balotá e spantu ora un batayon di agente armá drenta bo kas. No papia mes di e trauma ora bo adrès skeiru den medionan di komunikashon pa motibu di negligensia di otro. Fásilmente un hende por kousa problema na persona inosente. Por ehèmpel hendenan den mundu kriminal ta registrá nan mes na bo adrès. Tambe esaki ta muestra ku e kalidat di datonan di nos registro ta laga di deseá ku tur tipo di konsekuensia pa elekshon, efisiensia pa kombatí kriminalidat i mas asuntu. Pero mas ku tur kos, e ta indikativo di un pais den kua desorden no ta un eksepshon.
Mester tuma akshon. Mi a komprondé ku no ta asuntu di falta di lei. E ordenansa ku ta regla e asuntu aki ta: Basisadministratie persoongegevens ta vigente. Parse ku e sistema outomatisá, tambe tei. Loke falta ta aplikashon di e reglanan. Mi ta di opinion ku kada un di nos mester sa ken realmente ta registrá na nos adrès. Mesun kos ta konta pa nos instansianan ofisial.
Willemstad, Curaçao
alexdavidrosaria@blog


text: KRALENDIJK – Resientemente durante un enkuentro ku prensa, gezaghèber Edison Rijna a menshoná ku Canadesnan por bini fakansi na Boneiru. “Na e momentunan aki e merkado di Merka ta wòrdu monitoriá pa e Departamentu di Salubridat Públiko, i manera ku e sifranan mustra ku ta posibel pa risibí turista for di e Pais ei, lo hasi esei tambe pa e hendenan bini Boneiru. Algun siman pasá, ku e ordenansa di emergensia nobo a tuma e desishon, ku ta habri pa Canada. Pues Canadesnan por bini Boneiru, mes kos ku ta konta pa europianonan for di Hulanda, ku un PCR tèst negativo. Solamente di e manera aki nan por bini Boneiru i no mester bai den karentena”, gezaghèber Rijna a bisa.


text:
Parlamentario pa fraccion di AVP, sr Robert Candelaria, a mustra durante conferncia di prensa cu ultimamente por a tuma nota cu e mesun man cu Gobierno ta corta gasto cune, e ta bira tuma mas hende den servicio di gobierno.
Candelaria a mustra cu di un banda ta gaba c’un Minister ta ‘bezuinig’ miyones den enseñanza pero di otro banda, e mesun gobierno ta bira y tuma mas hende den servicio.
“Gobierno aki no sa unda mester reduci gasto y unda mester inverti y ningun gobierno mester haci’e un prioridad pa reduci gasto den enseñanza y tampoco ningun gobierno no mester reduci gasto den su frontliners den un pandemia. E gobierno actual ta haciendo esey pero na mes momento ta tumando hende den servicio caminda cu no tin mester, simplemente pa retene nan hendenan cerca nan.”
Parlamentario Candelaria a sigui mustra cu diaranson un grupo di 15 organisacion y profesional den e sector medico, a manda un carta habri pa Parlamento y Gobierno haciendo un apelacion urgente pa cambio den e mundo medico.
E carta ta firma dor di Stichting ziekenverpleging Aruba, director di Imsam, Director di Respaldo, director di SABA, voorzitter asociación di dokternan di cas, voorzitter di asociación di specialistanan, secretario di asociación di boticanan, voorzitter di asociación di fisioterapeutanan, asosacion di specialistanan di hospital, voorzitter Aruba dental society, voorzitter di asosacion di parteranan, director di Laboratorio di servicio, voorzitter di Vereniging apothekers Aruba, voorzitter di asosacion di specialistanan den loondienst y por ultimo e voorzitter di e Arubaanse Bond voor verpleegkundigen.
“Esaki claramente no ta un stunt político pero un ‘cry for help’ di nos mundo medico, cu desde inicio di AZV, a pasa den hopi rond di reduccion di gasto y mehoracion di eficiencia y cu awor ta e miho den nos region. Semper por miho pero loke nos tin ta di un calidad halto y na un prijs pagabel. Den tempo di un pandemia loke mas un gobierno mester cuida ta su frontliners, ta nan mester ehecuta maneho y ta nan ta cara, man y wowo di gobierno pa combatí e pandemia. Un di e gruponan primordial den nos frontliners pa deal cu e pandemia ta nos tremendo profesionalnan den e sector medico, di dokternan di cas, pa enfermeronan, pa specialistanan y boticanan y tur nan empleadonan. Pero loke nos ta mirando, ta cu hustamente e frontliners ta gritando mas duro pa tene cuenta cu nan y nan dolornan pero ta di lamenta cu gobierno tabata pa bay corta den nan sector di inicio y esaki no ta gobierno Hulandes a pidi pa esey.”
Parlamentario Robert Candelaria a sigui mustra cu dia 19 di mei 2020, Staatssecretaris Knops ta bisa Tweede Kamer: “Aanvullend geldt als voorwaarde dat Aruba voor 1 juni de reeds op de plank liggende kostenverlagende maatregelen in de gezondheidszorg implementeert, waardoor er maandelijkse AWG 5 miljoen kan worden bespaard op de Algemene Ziektekosten Verzekering (AZV).”
“Op de plank liggen” ta nifica cu e plan tabata existi caba y awor Hulanda a djis bay di acuerdo pa ehecuta esaki y ora cu a bin pregunta pa clarificacion di esaki den Tweede Kamer, Knops a indica dia 27 di oct 2020 cu gobierno di Aruba a laga PWC hasi un investigacion.”
Den e rapport ey ta papia di e reduccion di gasto di 5 miyon pa luna, pues ta aki mes a inicia e proceso pa corta den gasto di AZV. Awor Hulanda a acepta esaki si y Knops a bisa Tweede Kamer cu: “De wijze waarop Aruba de taakstelling invult is een lokale verantwoordelijkheid”, pues gobierno tin e espacio pa nan mes wak con ta deal cu e reduccion aki, pues na unda tin cu corta y nos tur por mira con nan a haci’e, esta corta den AZV.
Firmantenan di e carta menciona di nos mediconan ta bisa cu nos hendenan den e sector medico ta esunnan cu ta cobra menos den henter Reino y awor cu Gabinete Wever Croes ta sigui reduci gastonan den e sector aki, netamente den tempo di pandemia, ta pone cu nos profesionalnan por hasta bandona Aruba pa busca miho condicionnan pa nan mes y nan famia.
Esaki lo nifica cu mester manda mas hende afo pasobra tin menos medico aki pa duna servicio adecuado y tur luga na mundo y den Reino ta para brasa habri pa ricibi profesionalnan medico aki” Parlamentario Robert Candelaria a declara.


text: Un delegacion di Aruba a sali pa St Maarten pa reunion di Interparlementair Koninkrijksoverleg (IPKO). Alvin Molina ta forma parti di e delegacion aki como miembro di e Comision Fiho di Asuntonan di Reino. Riba e prome dia, esta diamars 3 di mei, a trata diferente topico di importancia pa cu e islanan Aruba, Corsou y St Maarten. Topiconan manera introduccion di presidente di parlamento di Aruba y Corsou, presentacion di cada isla riba e situacion di geschillenregeling, trahamento hunto den Reino, discusion riba ley estatal di Caribe, presentacion di delegacion di Sint Eustatius y discusion riba e rapport di racismo entrega door di Sint Maarten. Diferente punto di atencion cu ta regarda e islanan. Reunionnan di IPKO ta di sumo importancia pa forma union, colaboracion y comprension entre e paisnan den Reino Hulandes. Enfasis di e prome dia ta pa como paisnan di Reino den Caribe nos yega na un consensus con hunto nos lo anda cu topiconan manera debe na Hulanda, recuperacion di nos economia y specialmente mantene autonomia di nos parlamento. E reunion aki yama un tripartite. E ta custumber cu ta habri reunionnan di IPKO cu un tripartite prome cu bay sinta na mesa cu Hulanda. Asina nos por garantisa un mihor comprondemento entre e islanan di Caribe y tambe por percura pa un reunion mas eficiente na momento cu Hulanda sinta na mesa cu nos.


text:
For di tempran Departamento di Impuesto a anuncia kico lo bay ta e maneho cu nan lo hiba den e dianan nos dilanti, despues cu gobierno a anuncia e reglanan estricto pa loke ta e presencia di coronavirus y e forma di atende pa traha riba e parti preventivo pa e comunidad di Aruba.
Awe mainta por a tuma nota cu no tabata tin trafico di hende. Si nan ta dunando cierto servicio di pago, cu no ta trece aglomeracion di hende. Parti paden a desinfecta e luga completo y constantemente. A pone tambe cu lo ricibi solamente un cantidad limita di menos cu 30 persona den e localidad.
A dicidi cu lo pone stoelnan asigna pa e clientenan cu bin pa servicio na Departamento di Impuesto. Cierto stoelnan a wordo marca, caminda cu no mag uza. Si hendenan bin toch pa servicio, ta sinta riba un distancia for di otro, pa evita contacto. Ta pasonan tuma pa e departamento.
A pone extra personal atento, siguridad, etc. pa atende cu e fluho hende por yega pa servicio. No tin aglomeracion di hende te cu den oranan di merdia.
Esnan pasando den e bisindario por mira cu parkinglot mes ta bashi. Algun hende ta drenta sali pa un ke otro servicio cu nan mester haya for di departamento di impuesto.
Pero por lo general tur cos ta trankil. Pueblo a scucha e mensahe di Departamento di Impuesto y dicon nan a saca e informacion aki. Nan a sak’e pa motibo cu e luga aki tur dia tin centenares di hende cu ta bin pa haya pa un of otro servicio.
Tur dia tin algun shen hende ta acudi na e sede di DIMP pa un of otro servicio. No ta solamente na Camacuri, sino tambe na e MFA nan, a tuma pasonan importante, lagando asina un maximo di 10 hende drenta. Por a tuma nota tambe cu cayanan ta keto.
Na Departamento di Impuesto caminda cu a anuncia e reglanan di wega pa loke ta e esfuerso pa preveni plamamento di coronavirus, tambe e hendenan no ta yega pa servicio, si no ta necesario.
Ta poco hende ta yega y esey ta un bon paso. Ta di spera cu ora cu e hendenan wordo bisa pa kisas no presenta na trabao of ta prefera pa no aglomera den hende, pa haci esaki tambe.


text:
by danielcorsen | Mar 30, 2021 | NewsWORLD MOOT 2022 Ireland. World Moot na Ireland awor lo tuma lugá di 18 pa 28 di yüli 2022. World Moot ta e “Jamboree pa Rover Scout” 18 pa 28 aña di edat. Mirando ku e aña aki mester registrá i kuminsa paga nos ta organisando un enkuentro virtual pa duna...
by danielcorsen | Feb 15, 2021 | NewsDia 22 di yanüari nos tabatin un reunion virtual ku miembronan adulto hóben. Esaki ta un manera alternativo pa enbolbí nos adultonan hóben aún mas tantu den e desaroyo di Scouting Antiano. E partisipashon a generá hopi ánimo i speransa serka esnan mas grandi ku tambe...
by danielcorsen | Feb 14, 2021 | NewsDia 2 di febrüari 2021 nos tabatin un reunion general ku gruponan. Nos a uza e reunion aki pa purba wak e posibilidatnan pa kombiná presensia físiko i presensia virtual, pues un partisipashon kombiná. Nos tabatin 13 persona den sala i 16 partisipante virtual. Awe nos...
by danielcorsen | Feb 14, 2021 | NewsDurante nos “apertura di aña nos a lansa nos proyekto Scouting Antiano SDG Challenge. Aki nos ke kompartí e presentashon tokante SDG ku a duna na nos apertura di aña. Tene kuenta ku ta sera e kompetensia den luna di Scouting (aprel) pues tempu ta...
by danielcorsen | Nov 12, 2019 | NewsScouting Antiano i Scouting Aruba preparando pa 90 aña mas di Scouting riba nos islanan. Na 1930 a establesé e promé organisashon formal na, e tempu ei, Antias Hulandes. Pues otro aña, na 2020, nos lo selebrá ku ya pa 90 aña tin Scouting na Kòrsou i Aruba.Apesar di...


text:
Diadomingo ultimo, Fundacion Respeta Mi a organisa un actividad yama ‘Back 2 the Future’, caminda e publico presente por a haya informacion valioso.
Durante e actividad aki e fundacion a scoge punto basico number uno, cual ta lanta “bo yiu den un ambiente safe y amoroso.”
E actividad aki a tuma luga na Museo Tan Tin, situa na Pos Abao 19.
E actividad tabata di 1:00 te cu 5:00 pm, unda cu tabatin tour den e museo, pero tambe contamento di storia, tabatin un booth di informacion, arte y obra di man y tambe un dino jump p’e muchanan. Fuera di esey nan por a disfruta di un cushina super bon surti.
Riba e dia aki comunidad a bin pasa un rato agradabel n’e Cas Tan Tin, unda cu e entrada tabata completamente gratis.
SIMAN DI LANTAMENTO DI MUCHA
E aña aki comision vision pedagogico ta organisando Siman di lantamento di mucha pa di cinco biaha. E organisacionnan cu ta forma parti di e comision ta: Departamento di Asuntonan Social, Centro pa Hoben y Famia, Stichting Wit Gele Kruis, Tienda di Educacion, Fundacion Pa Nos Muchanan y Fundacion Respeta Mi. Cada organisacion a scoge un bario y un punto basico di vision pedagogico pa asina haci un actividad. Den e caso aki, Fundacion Respeta Mi a scoge e bario di Pos Abao.


text:
ORANJESTAD, Aruba: For di trempan publico a cuminsa yega Centro di Bario Lago Heights pa asina tende e presentacion di Minister Ing. Mike de Meza, relaciona cu eleccion Parlamentario di dia 22 di september proximo.
Despues cu el a repasa e logronan mas importante di e Gobierno aki, cubriendo areanan di inversion den infrastructura, reapertura di refineria, ampliacion di hospital, mudamento di waf di carga pa Barcadera y asina por sigui menciona, a habri espacio tambe pa haci pregunta. A nota cu e preguntanan tabata bini tanto for di esunnan mas grandi pero tambe di e hobennan cu kier a sa m as di politica, di su plannan y su vision pa e siguiente 10 añanan.
A duna un amplio splicacion di tur e proyectonan y specialmente e vision di 20/20 cu Aruba ta canando, pa ta independiente di combustibel fossiel. E anochi a bay compaña pa hopi aplauso y elogio pa e bon trabou desplega.


text: ORANJESTAD – Diabierna ultimo den Cas di Culturarondona pa famia, conoci, amigo y sernan keri a tuma luga un anochi dedica na sr. Nero Tali Wever. Tali ta un legendariomusical cu ta forma parti di Aruba su herencia cultural musical y a traves di su talento y carera tabata un embahadorpa Aruba rond mundo. Minister Endy Croes acompaña pa suesposa Dilailah Croes y cu colega Minister Evelyn Wever – Croes y eposo Kenneth Wever a presencia e ocasion special aki. Un anochi yena di musica, canto y baile dedica na e gran musico Arubano. Tali a cuminsa canta for di 12 aña y despuesora cu el a bira un poco mas grandi el a cuminsa toca suprome gitara. Remarcabel ta, cu Tali no a bay les pa siña toca. E tabata scucha gitaristanan popular y asina e mes a siña. Sutrayecto musical a cuminsa hunto cu su grupo di amigonan oranan tabata duna serenata den bario, canta durante hacimentodi aña di famia, conocirnan y durante e popular parandanan di fin di aña. Despues Tali a cuminsa duna presentacion na hotely aki su trayecto musical internacional a cuminsa. Tali a lograhopi contract pafo di Aruba na e.o: Puerto Rico, Merca, Canada, Francia, Italia, Colombia, Venezuela y Curaçao. Prome Minister Wever – Croes kende a representa Minister di Cultura a hiba un discurso elocuente y a gradici Tali den nomber di Gobierno di Aruba pa su gran contribucion dentereno musical y cultural. Despues di discurso di PromeMinister a reconoce Tali den nomber di Gobierno di Aruba. Concluyendo Minister Endy Croes ta felicita Tali pa un trayecto impresionante den e mundo di musica, danki pa deleita nos tur cu bo talento y interpretacionnan sin igualcomo tambe danki pa representa Aruba dignamente mediantebo musica. Masha pabien Tali, nos ta hopi orguyoso di bo!


text:
ORANJESTAD, Aruba –17 februari 2021
Desde maart di aña 2020, Dienst Warenkeuring en Hygiëne y Medisch Beleid di Depertamento di Salud Publico ta den contacto cu tur tres (3) Funeraria na Aruba, di cual nan ta: Aurora Funeral Home, Ad Patres Funeral Home y The Olive Tree Funeral Home pa splica maneho y protocolnan pa cu personanan cu fayece di COVID. Na april 2020 DVG a reuni cu tur e tres (3) funerarianan menciona pa splica e maneho conforme e “guideline” di WHO y protocolnan di DVG pa cu maneho y entiero di esnan cu a fayece cu COVID-19 y durante e reunion a yega na palabracion nan concreto cu e funerarianan.
Den e ‘guideline’ di WHO no ta para cu un curpa no por wordo aregla of prepara pa entiero y tampoco cu un caha di un defunto mester ta sera. Pero como cu na inicio di e pandemia tawata tin hopi temor pa cu transmicion di e virus, tur tres (3) Funeraria: Aurora Funeral Home, Ad Patres Funeral Home y The Olive Tree a bai di acuerdo pa determina cu nan tur hunto ta dicidi pa no habri caha ora ta trata un defunto di COVID. Esaki tawata un acuerdo mutuo entre e funerarianan pa proteccion di nan empleadonan.
Awe 11 luna despues DVG a tuma nota cu un funeraria awor si ta di acuerdo pa regla of prepara es cu a fayece di COVID, mientras por tuma nota cu tin funeraria cu ainda no ta desea di haci esaki. Cu awe un funerarianan ta cambia di pensamento ta nan prerogativo. Maneho interno di cada funeraria ta keda den man di cada funeraria pero tawata na su lugar si pa a informa DVG y Crisis Team di e cambio aki prome y no di un momento pa otro despues di dera 67 persona for di maart 2020 segun e acuerdo haci.
Durante un entiero cu recientemente a tuma lugar, Crisisteam a tuma e decision di laga sera e caha di morto durante entiero den misa. Esaki pa motibo manera a indica caba, 67 persona a wordo dera bou acuerdo haci na 2020 y considerando cu den ningun entiero di un personanan cu a fayece di COVID e caha tawata habri durante entiero den misa. Pues Crisis Team a aplica e principio di un trato igual pa tur e 68 defuntonan cu a fayece di COVID. DVG tin comprencion pa e sentimientonan di famianan di tur esnan cu perde nan sernan keri pa motibo di e pandemia.


text:
ORANJESTAD: Diaranson ultimo Minister di Enseñansa y Deporte Endy Croes, a reuni presidente di Arubaanse Voetbal Bond, sr. Randolf Lacle. E mandatario a expresa cu e tabata un bon reunion, caminda a yega na diferente acuerdo cu cooperacion di Ministerio di Deporte, AVB y FIFA manera entre otro; pa “upgrade” e infrastructura di cancha di futbol. Alabes a dialoga riba diferente proyectonan bunita pa cu e desaroyo y bienestar general di futbol na Aruba.
“Ministerio di Deporte ta traha pa un solo meta; pa mehora e deporte den su totalidad”, e mandatario a enfatisa. Deporte ta un vehiculo cu ta conduci nos riba e bon caminda di bida y nos mester motiva y yuda nos deportistanan sigui crece y sigui desayora. Trahando semper cu e 4D Minister Endy Croes a menciona cu ta para pa; deseo, disciplina, dedicacion y determinacion pa por logra.


text:
ORANJESTAD,Aruba
Parlamentario Alan Howell den cuadro di e cambionan cu a tuma lugar tanto den Parlamento como den Gobierno, a manda palabranan di felicitacion pa tanto Marisol Lopez-Tromp y Dellanire Maduro. Marisol Lopez-Tromp a asumi diamars e posicion di Minister di Desaroyo Teritorial, Infrastructura y Medio Ambiente despues di 10 aña den Parlamento, y ultimo 2 aña como lider di fraccion di POR di cual Alan Howell ta forma parti di dje tambe.
Dellanire Maduro, candidato di POR a huramenta dialuna dilanti Gobernador como parlamentario nobo y awo e ta asumi e posicion di lider di fraccion di POR, un tarea hopi grandi y di cual Alan Howell ta sigur cu el lo sa di realisa hopi bon.
Alan Howell a gradici Marisol Lopez-Tromp pa tur e apoyo, sosten y guia cu el a dune ora cu el a drenta Parlamento y ta desea e Minister hopi exito den su carera nobo, unda cu e ta sigur el lo haci un tremendo trabou tambe mirando tur e experiencia cu e tin caba como Minister di Infrastructura den pasado.


text:
Kralendijk – Awe, djasabra 20 di mart empleadonan di enseñansi i parti di esnan ku ta traha den akohida di mucha, a haña nan promé angua kontra Corona. Despues di fakansi di Pasku di Resurekshon, djaluna 12 di aprel, ta asina leu ku tur a haña nan di dos angua.
E desishon pa awor aki bakuná e grupo akí tambe ta bini entre otro pa motibu di seramentu di skol i akohida pa mucha regular komo konsekuensia di lock-down. E konsekuensianan negativo di esaki riba bienestar di mucha, mayor/kuidadó i komunidat ta grandi. Pasamentu di angua pa personal den enseñansa i trahadonan na akohida di mucha ta sosodé pareu ku pasamentu di angua pa personal den kuido i hendenan riba 60 aña. Di e gruponan akí kasi tres kuart a registrá awor.
Mas seif
Bakunashon di personal den kuido i trahadónan na akohida pa mucha ta kontribuí na un ambiente di skol mas seif, ménos profeshonal ta bira malu i kontinuidat den akohida pa mucha vulnerabel. Segun RIVM ún te dos siman despues di e promé angua, 60-90% di hende ta protehá kontra e vírùs di corona. Tin un chèns chikitu ku bo ta hañ’é ainda i mayoria biaha bo ta bira ménos malu. E chèns ku bo ta haña corona despues di e dos angua ta hopi chikitu, pero no sero. Tampoko no ta konosí ainda ku bo por transmití e vírùs di corona. P’esei por lo pronto ta konta pa hendenan ku a bakuná mesun reglanan di corona ku ta konta pa hendenan ku no a bakuna. Departamento di Salubridat Públiko ta den konsulta ku ministerio di VWS tokante entrega di bakuna èkstra. Si bai di akuerdo ku esaki, ta bini mas espasio pa hisa e kantidat di bakunashon pa dia i pa bai pasa un otro grupo di enfoke urgente angua. Ta bai por ehèmpel pa trahadónan den vèlt di profeshonnan vital manera polis i mantenshon, brantwer i mareshosé.


text:
Arabir di Kibra i e Debe di e Abogado di Estudio uníDen e kuarenta i ocho ora, ta presentá su problema legal di e permiso di pre en seleccion Arabir di kibra i e debe di e abogado di Estudio uní ku coneccion ku nan criteria di búskedaComprobamos e lisensia pa e abogado di kendenan tin konektá r ... >>
E lista di e Abogado di e MunduSkohe e derecho permiso di derecho i diskutí ku otro
Pèrkurá, si bo buska informashon tokante di eskala di derecho di Estudio Kasá, bo no lubidá di skohe e kategoria correaBai buska abogado di lessons personal opinionnan? Kada pais tin di ... >>
E India Korte Supremo di hustisia: abogado stranhero no por ehersé e abogado di e pais en JUIST en Notisia En Notisia Leges ObservacionE Kurá di India lugá ib ofisial dictaminó sentensia, PDF diamars ku e abogado stranhero no por apliká na e lei di e paisE tribunal nombra mi, Bou di e Defensor di e Lei di teksto, e abogado stranhero no por apliká na e lei di e India, sin resi ... >>
E Abogado di Propiedat intellectueel di Dubai en e Registro di e Marka den EMERITA arabirnan uní a Spantaparha di Propiedat IntellectueelE tereno intellectueel ta pertenesé na e creacion di e mente: intencion, obranan literario i artista, imagennan, nòmbernan i imagennan utilidat e komersioEsaki ta inclui e spantaparha di autor, e praktiká di intencion, e markanan i e diseñonan ... >>
E To tene di Tera ku mas Haltu Paga bo Saldo di e AbogadoDi tatanan siman di nan yunan pa traha duru den e skol i a tuma profesional manera di salú òf e lei, ku e ta konsiderá pa ta aseptabel i bon paga
Segun e Revista Fors, fresku gradua na prestigieuze eskala di derecho mei, por ehèmpel, hasi ... >>
Di dibertishon riba Vaccin En Ta Dushi ku e Abogado Diapor tin un malu influensia
e ta esencial pa e funshonamentu di e totalmente i e sistema di hustisia Di fiesta no ta ofisial indiká ku henter mundu ta enfrente di e rechaso di biaha na ora bai ku e rechaso ta parti di e prueba humano.
... >>
Pa e Karta arabir di Spantaparha Relashonnan en di Defensa FinalDerecho di contacto na e konosínan despues di atencion
Dos Versión di di e Karta Arabir di Spantaparha Relashonnan, adaptá na e Mara di Estudio Arabirnan, e di Mei, durante e Kabes Arabir di Túnez. E obligashon di kada Tabata Parti ta ko ... >>
Karta di Declaracion En Ehèmpel di un Karta di DeclaracionE tin biaha e ta yama un karta di declaracion di limitacion
Un karta skirbí ku e fin di konfirmá algu, manera e details un korespondensia ariba, òf e kodigo di kondukta di e lugá di trabou, por a kai den un"karta di declaracion"Aklarashon ... >>
Arab Amerika Bar AssociationBin alle pa hasi mas fásil pa bo pa hasi
BIBA sera su promé recauda ta kapital Arabirnan di Amerika Sirbishi di e Propiedat den Lin pa Arte diamars, april: -: trinta pNos a grandi partisipashon i read sufisiente plaka pa yuda pa haña BIBA ... >>
Impuesto Riba Propiedat: E Dòbel Ponementu Di YudansaConvent di dòbel ponementu ta tratado (akuerdo) ku yudansa di evitá di ponementu na di dos tera
E por sosodé si un hende domisilio den otro pais ora nan muri.
Si e pais kaminda hende tabata bida akusashonnan di Impuesto riba Propieda ... >>
E amtenar mei mester ta un restitushon pa dicidi"no ta un bon splikashon' en Chalet TimeE trahadó por tin derecho riba mester ta un restitushon pa dicidi arbitrahe den edicion di loke bo ta wòrdu ofresí dor di empleo, Mi kasá e tabata trahando riba un mes falta di kuater aña di un kantidat limita di kue bou di mi patricia di Duba ... >>
Busca un Abogado, Bytes riba abogado di Emerita Arabirnan Uní pa Kada StatNos ta fuerte corporate, komersial i final i e realisá
Derecho bankario tapa e hopi relacion estatal i federatie e origen di e institucion finansiero
Abogadonan ku ta spesialisá den e área di e lei di manera tur, di e kliente di plei ... >>
Tin sinku Tera No Tin Ningun Debe ExternalE proximo di e debe anto ta dollars
Den contexto di prestamo i debenan, ta difísil pa bo por hui di su yajairaE anunsiá un splikashon pa e outo en controle i e mayordomia finansiero di nesesidat di dia. E persona i e empeñonan frakshon bu ... >>
E diborsio di Divishon di Biennan i Debenan di e Diborsio
Derecho riba kousa ta nan active ta dividí
Un diborsio di parTin
Paga Terenonan ku e Proyekto pa Benta di Dubai En Mihó Agensia di biennan RaisNos a wòrdu galardon komo e Mihó Broer ku vários di desarrolladores, manera MAAR PREIS, e karakterístika di DUBAI, CHAMMA DUBAI SÙIT Nos a keda aktivo i okupá. Frekuentemente tin un oleana di Kastigu di Kasnan i Apartamentu ku tin tabata aktu ... >>
Abogado di Pòst traha na Emerita Arabirnan UníDetayá traha Asistí na Kabes di e Grupo di Litigio pa garantisá, riba midí di mei (teniendo na kuenta e rekisito pa un haltu kalidat di produkto traha) na chikitu dòbel posibelBuska un abogado Juni pa unico di un prestigioso bute riba abogado ... >>
E diferente tera ku e mes idioma. Agregó ku ta di tera Arabirnan. GAGHola, por fabor verifique di direkshon di koredó electrico
Si bo no ta risibí un koredó elektróniko, por bin bek na post, òf bo por cambia di direkshon di koredó electricoNos proposicion un plataforma di liña ku ta pèrmití na usuario subi ... >>
E lista di divishon administrativo na teraE siguiente mesa ta indiká e tipo i
e números di divishon administrativo utilidat por di tera teritorio i independiente Divishon administrativo ku ta kompletamente Antraco relacion sucedido di konforme ku e Tratado Antraco no ta riba e l ... >>
Página di inisio en Ministerio di Ekonomia, Komersio, e Repúblika di e Líbanoe plannan di Artíkulo promé di e dekreto
Di mishon pa e Economia Sentro di Resultá (ARC) pa brinda ayudo tékniko i sosten ekonómiko pa e Ministerio i e Minister Esakinan spantaparha ta eskrito e Artíkulo bint'di e Deklarashon Mundial di ... >>
Abogado di e Diskushon di Pòst traha na Emerita Arabirnan UníE enkargá e derecho internashonalMes
Tin un grandi oportunidat pa un Sociedad Seno pa unico di disfrutando di Pariba Medio di e realisá den Dubai. Un grandi oportunidat a surgi un Edifisio di Sociedad òf society Seno pa unico aki líder d ... >>
Arabir Canadiense Di Association Riba Abogado
Por fabor wak e lista si bo ta buskando un abogado di referencia. Nos lugá, ib lo ta kla i insiso di poko tempu
E intenshon di e efekto e prome aki sanidat i duna na rotondas e oportunidat pa conoce.
Di Lesamento Inmobiliario En Propiedat En Benta, Esta Hür En DubaiDubai: Si tur kos ta gusta pa e desarrolladores di e plan, Dubai ta bai wak un nobo, terenonan den edifisioDubai: Su Mahestat Heiko Mohammed bon Rachid Na Maktoum, Presente i Promé Minister di EMERITA arabirnan uní i. Nos seguro di mantené no ... >>
Ehecucion di e transakshon di Desaroyo Specialisa den Ramo di Mes na e Stranhero En Arabia CadaDetayá e pone Nos pa buska un Ehecucion di e Transakshon i Specialisa den e Desaroyo di unico na Nobo Negoshi Desaroyo (NBD)
NBD ta responsabel pa e kreashon di nobo oportunidat di un kaso na Mes, mientras bo tambe ta contribui na e Reino ... >>
Emerita Arabirnan Uní Lista Di Sirbidónan Proxy En Di Emerita Arabirnan Uní PreisLista di sirbidónan Proxy en aki página proposicion i wardadó di mas grandi i di otro aktualisá lista di e sirbidónan proxy ku ta disponibel pa e funshon públikoNos fuerte software cheque ta mas di un miyon di sirbidónan proxy partimentu, ku m ... >>
Kiko bo ta e Diferensia Entre e Como La i Derecho SivilMa aki divishon no ta asina claus komo si fuera
Manera e abogado sa, e sitemap legal di e tera di tur e mundu generalmente ta kai den di dos kategoria prinsipal: bo sistema di como la i nivel laNo banda di tera ku tin kosnan ku por ta esk ... >>


text:
KRALENDIJK – Ku pena na nos kurason nos a tuma nota di un karta di CFT data 18 di novèmber último na Presidente di Kolegio Ehekutivo kaminda a informá Kolegio Ehekutivo ku CFT, den ehekushon di stipulashonnan di FINBES, praktikamente ta bai proponé na Sekretario di Estado pa pone Gobièrnu di Bonaire bou di kuratela finansiero pa motibu di no kumpli ku lei Finansiero vigente i stipulashon básiko di un maneho finansiero responsabel.
Esaki a konsekuensia ku apesar ku Lei finansiero [FINBES] ta stipulá ku promé ku 1 di sèptèmber di kada aña, Kolegio Ehekutivo mester ofresé un konsepto presupuesto pa Gobièrnu di Bonaire pa e aña siguiente, Konseho Insular a risibí un konsepto presupuesto ku un tardansa inmenso riba 27 di òktober último. Teniendo na kuenta ku mester publiká esaki dos siman promé ku por trat’e den Konseho, no por a trata esaki promé ku 11 di novèmber ku konsekuensia ku outomátikamente no por kumpli ku e ultimatum di 15 di novèmber pa Kolegio Ehekutivo ofresé un Presupuesto 2021, stipulá pa Konseho Insular, na Sekretario di Estado di Relashon den Reino.
Pa agregá riba esaki, djabièrnè 20 di novèmber último Konseho Insular a tuma nota di un karta di sekretario di Estado Knops na bo persona ku ta sekundá e posishon ya indiká pa CFT sitando ku ta lamentabel ku no a risibí un presupuesto di Gobièrnu di Bonaire stipulá promé ku 15 di novèmber manera preskribí pa Lei Finansiero [FINBES], i ta indiká ku e ta pidi CFT pa manda un konsepto presupuesto pa Bonaire ku su persona lo konsiderá esaki i si nesesario stipul’é.
Pa korona e obra, riba mesun 20 di novèmber último, na nòmber di presidentenan di komishonnan fiho di Konseho Insular, Presidente di komishon B&O Sr. Joselito Statia, a kanselá definitivamente reunion di komishon pa trata konsepto di presupuesto di Gobièrnu di Bonaire pa 2021.
Esaki ta un akshon insolito i iresponsabel tumando nota ku WOLBES ta stipulá ku e akto di keda sin trata un presupuesto den Konseho Insular por wòrdu konsiderá komo negligensia grave di responsabilidat di Gobernashon (Párafo 2.1.2. Bevoegdheden van het eilandsbestuur, Memorie van Toelichting WOLBES), kual ta e mesun argumento ku a usa pa usurpa mandato gubernamental na Statia, ku por tin komo konsekuensia ku ta pone Bonaire bou di un kuratela total.
P’e motibu ei nos frakshonnan a hasi un petishon pa un reunion URGENTE di Komishon fiho pa Konseho Insular, manera ya tabata planifiká, por trata e konsepto di Presupuesto 2021 konforme responsabilidat di Konseho Insular.
Fuera ku e proseso pa trata i stipulá un presupuesto konforme nos petishon mester sigui kana su kaminda den reunionnan di komishon, Konseho Insular no por keda sin trata e situashon gubernamental ku a surgi pa e negligensia grave aki di Kolegio Ehekutivo.
Kon por a yega asina leu ku nos maneho finansiero ta den un situashon tan deplorabel ku Kolegio Ehekutivo no por ofresé un presupuesto na tempu na Konseho Insular? Kon por ta posibel ku pa negligensia òf inkapasidat Kolegio Ehekutivo ta pone Bonaire den peliger di un kuratela finansiero?
Nos pueblo eifó ta den nesesidatnan grandi ku mester di maneho efikas i desidido. Mester di akshon i maneho klave pa salbaguardiá nos ekonomia i asina duna un alivio na nos pueblo, ehekushon urgente pa mehora situashon di nos infrastruktura ku a yega un situashon deplorabel nunka bisto, akshon urgente pa maneho di pobresa pa yuda esnan ku mas a risibí sla di e situashon okashoná pa medidanan di COVID.
Bonaire ta den krísis ekonómiko, infrastruktural i sosial pero Kolegio Ehekutivo no ta ni kapas pa stipulá prioridatnan di maneho ku un presupuesto pa atendé ku e nesesidatnan aki. Kon Konseho Insular por mantené konfiansa den un kolegio asina?
E situashon ariba menshoná ta di preokupashon kritiko pa nos komunidat i Gobernashon, i mester di atenshon URGENTE den Konseho Insular.
P’e motibu ei suskrito, konforme artíkulo 18 insiso 2 di wolBESi i artíkulo 13 insiso 1 di Reglamentu di Órden, ta hasi petishon pa un reunion èkstra ordinarioii URGENTE ku e siguiente puntonan di agènda:
1) Mal maneho finansiero di parti Kolegio Ehekutivo;
Pa ku e reunion aki nos kier supliká e siguiente invitadonan i dokumento:
Invitado
- Kolegio Ehekutivo;
- Gezaghebber;
Konforme nos Reglamentu di Órden, demas stipulashon ta na vigor pa reunion nan Èkstra Ordinarioiii. Pa e motibu ei nos nos ta en espera pa un yamada dentro di shete diaiv pa un reunion Públiko di Forma Opinion di karakter di URGENSIA riba djaweps 26 di novèmber , 19:00 den sala di reunion den Passangrahan.v
En espera di e konvokashon i dokumento rekerí nos ta mantené.
Clark Abraham – Frakshon Demokrat / Desiree Coffie – Frakshon Coffie


text:
Awe diaranzon ta un dia masha special na Super Food Plaza, como cu lo yega e suma acumula di 1 miyon florin na donacionnan di cliente pa e Super Food Plaza Cares Program. Super Food kier a gradici tur clientenan cu a haci donacion na e programa aki inmensamente y ta spera di por sigui conta ariba nan cooperacion.
E Super Food Plaza Cares Program a start na oktober 2017, como un programa pa hunto cu clientenan di e supermercado, yuda fundacionnan clave den nos comunidad cumpli cu nan meta. Prome cu esaki, tabata yuda hopi organizacion di forma chikito, pero via e programa aki y cu sosten di e clientenan por yuda na un forma mas grandi y structura pa asina e fundacionnan por ehecuta proyectonan mas grandi y di mas balor pa nos comunidad.
Desde principio di e programa te cu awor, un total di 30 fundacion local a ricibi un donacion, di cual e suma a varia entre Afl. 16.060 te cu Afl. 54.302. Tur luna e Super Food Plaza Cares Program ta escoge un otro fundacion esencial den nos comunidad pa yuda. Clientenan por escoge pa haci un donacion na caha y tur esnan cu duna Afl. 1.75 of mas por participa pa gana un di e 3 premionan semanal. E prome premio ta un gift card di Afl. 1.000, segundo premio gift card di Afl. 500 y tercer premio gift card di Afl. 250. Tur premio ta donacion di Super Food Plaza mes y tur donacion di cliente ta bai 100% pa e fundacion na turno. CEDE Aruba ta encarga pa verifica cu tur donacion ta worde usa pa e meta stipula.
Pa celebra e bunita logro aki cu su clientenan, Super Food Plaza a pone dobbel premio disponibel pa e resto di sorteonan den luna di Maart. Cu otro palabra, tur dialuna di e luna aki lo rifa 2 gift card di Afl. 1.000, dos di Afl. 500 y dos di Afl 250. Diaranzon ta regala un cupcake na cada cliente cu haci donacion (mientras tin stock)na e Super Food Plaza Cares Program, cu e luna aki ta sosteniendo fundacion Bon Nochi Drumi Dushi.
Pa finaliza, Super Food Plaza kier bolbe gradici pueblo di Aruba pa e tremendo sosten duna na e programa aki. Hunto nos ta yuda mehora e comunidad cu nos ta forma parti di dje.


text:
Parlamentario Benny Sevinger ta mustra cu mas y mas pueblo ta sinti e efecto di a wordo gaña durante di campaña electoral, pa un gabinete Wever Croes cu sin ningun tipo di consideracion, ta castigando pueblo practicamente tur dia y…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
Considerando cu un di nos coleganan a test positivo pa COVID-19, nos a tuma e decision pa cera nos Main Branch na Oranjestad y haci un limpiesa completo (deep cleaning) di nos branch, oficinanan ehecutivo y edificio den su totalidad.
E colega aki no ta traha cu cliente y pues no tin contacto directo cu publico. Es mas desde comienso di augustus, 2020 nos Main Branch ta cera pa publico y lo keda cera te cu proximo aviso.
Nos sucursalnan di Santa Cruz, Noord y Airport Business Center lo keda habri pa brinda e servicio di custumber na nos clientenan.
Clientenan por sigui tuma contacto cu nos Account Managers y tambe Sales Officers via medionan electronico of por tuma contacto cu un otro branch.
E bienestar di nos empleadonan, clientenan y bishitantenan ta na prome luga pa nos.
Por fabor, sigui nos medionan social pa tur update den e siguiente dianan.
Nos ta bibando den temponan extraordinario cu lamentablemente ta exigi solucionnan extraordinario.
Danki pa boso comprension.


text:
KRALENDIJK – Boneiru tin alrededor di 3600 hóben ku ta kai bo di e lei di enseñansa obligatorio. Esaki ta loke Nolly Oleana, hefe di OCW a menshoná durante un konferensiá di prensa.
”E otro personanan ku ta inskribí na otro instansianan manera entre otro ‘Fundashon Maridal Academy’, FORMA i otronan ku ta instituto edukashonal na Boneiru, ta pone ku nos ta surpasá e kantidat di mas ku 4 mil persona ku ta inskribí den un instituto i ta sigui formashon. Ta trata di un kinta parti di e poblashon di Boneiru. Tur mucha tin derecho riba enseñansa, i ta sumamente importante pa e studiante no tin retraso den nan estudio eskolar. Durante luna di mart último te na luna di mei, institutonan edukashonal na Boneiru a hasi tur esfuerso pa limitá e retraso den formashon di nos hóbennan. A bin ku diferente medida, i mi ta bai menshoná algun di e medidanan, pa evitá esnan ku ta sinta den banki di skol haña retraso. A apliká enseñansa riba distansia, i mayoria alumno, no tur, a keda kas, i a sigui lès den forma digital i e forma moderno pa e hóben ta den kontakto ku nan instruktor. Alumnonan di skol básiko no a hasi prueba final, esnan di grupo 8. Esaki a sosodé na Hulanda i islanan hermanan.
Riba rekomendashon di hefe di skol, pa un programa den enseñansa avansá, ku e promesa pa kita e retraso mas rápido posibel. E idea tabata pa e alumno bai e aña eskolar nobo 2020-2021, i kita e retraso durante e aña eskolar. Alumnonan den enseñansa avansá, por a pasa nan pa un otro nivel di estudio sin pasa eksamen sentral. Esaki a sosodé na Hulanda, Kòrsou, Sint Maarten i mas. Solamente un eksamen di e skol, a determiná si un alumno a slag si òf no. A introdusí loke nos konosé komo ‘zomer school’, den fakansi grandi na luna di yüli i promé siman di ougùstùs pa redusí a retraso den enseñansa. A eliminá loke nos konosé komo ‘proefwerkweek’.
Den e periodo aki e personanan infektá ku coronavírùs tabata limitá. E retraso si tabata signifikante, i apesar ku a tuma tur e medidanan, no a logra kita e retraso kompletu. Nos tur sa ku no tin vakuna pa evitá ku e malesa ta sigui plama riba e isla”, Oleana a bisa.


text:
Karta Parlamentario.JEA na Minister Jesus-Leito_Parkeo den sentro di siudat.
Na: Minister di Tráfiko, Transporte i Planifikashon Urbano
Sra. Zita Jesus- Leito, MBA
Berg Arrarat Perceel C
Presente.
Willemstad, 6 di yanüari 2021.
Tópiko: Parkeo den sentro di siudat.
Apresiabel sra. Jesus-Leito,
Den señora Minister su afan pa ordená parkeo den sentro di siudat, hopi biaha ta sigui tradishon i den e kaso aki tambe a akudí na un destaho públiko pa asina yega na un of otro kompania pa manehá parkeo den sentro di siudat. E kompania ku tabata manehá e parkeo te ku awor tabata hasi esaki ku un meta komersial i pa sustituí e kompania aktual ku un otro ku e mes un meta komersial ta algu ku mester evaluá si e ta pas ku e desaroyo ku nos ta deseá pa Punda i Otrobanda.
Manera ta konosí tin komersiantenan i abitantenan den Punda i Otrobanda ku tambe tin un interes den un bon maneho di parkeo ku no ta unu komersial. Interes di e komersiantenan ta pa e parkeo ta ordená i trese entre otro mas aktividat pa nan negoshi i garantisá mantenshon di kuponan di trabou. Pa abitantenan ta di importansia ku den e maneho di parkeo nan ta keda ku e posibilidat pa por tin entre otro akseso fásil i relativamente lihé na nan bibienda.
Konsekuentemente organisashonnan den sentro di siudat manera Downtown Management Organization (DMO) i Sosiedat di Komersiantenan di Otrobanda (SKO) ta proponé pa nan manehá e parkeo di un forma moderno i ku e fondonan ku keda generá lo sirbi pa mantené un sistema di parkeo konfiabel i aksesibel , tambe ta krea e posibilidat pa atendé ku mantenshon di bañonan públiko, free wifi den sentro di siudat i mantenshon di mobilario di kaya den Punda i Otrobanda.
Na nos konsepto esaki ta netamente e tipo di maneho ku nos sentro di siudat mester kaminda partisipashon aktivo di tantu e komersiantenan komo e personanan ku ta biba den nos sentro di siudat ta nesesario ku e meta pa garantisá ku Punda i Otrobanda ta keda bibu i ku bida. Tumando na kuenta e maneho i meta aki huntu ku e transparensia i kontrol nesesario no tin nesesidat di bai un destaho públiko den e kaso spesífiko aki. P’esei nos ke sugerí gobièrnu reevaluá e destaho enkuestion i eventualmente otroga esaki na e organisashonnan kaminda interes general i di esnan den sentro di siudat ta mihó sirbí.
Ademas mester tuma na konsiderashon ku mas i mas organisashonnan/ kompanianan priva ke partisipá den desaroyonan den diferente area di maneho di gobièrnunan rònt mundu, un asina yama Public Private Partnership (proyekto PPP) ta kuadra tambe de e maneho di nos gobièrnu pa asina logra kambionan positivo i visibel na bienestar di komunidat.
A base di e puntonan ariba menshoná i hasiendo uso di artikulo 96 di Reglamento di Orden di Parlamento nos ta dirigí e siguiente preguntanan na Minister:
- Minister por informá Parlamento si Minister Jesus-Leito ta dispuesto pa konsiderá di reevaluá e intenshon pa tene un destaho públiko i otorgá e kontrato na organisashonnan manera DMO i SKO?
- Minister ta dispuesto pa un biaha mas sinta na mesa ku e organisashonnan aki pa huntu yega na un maneho di parkeo konhunto ku ta sirbi interes general i di esnan ku ta biba, negoshá i laborá den sentro di siudat mas mihó posibel?
- Minister ta mira e posibilidat pa bini ku un PPP entre gobièrnu, DMO i SKO ku e meta pa garantisá ku e fondonan kolekta ta keda invertí den nos sentro di siudat teniendo na kuenta ku Willemstad ta forma parti di e World Heritage List di UNESCO?
Nos ta konta ku Minister lo tuma nos konsiderashonnan na serio mirando ku nos enfoke mester ta pa engrandese nos sentro di siudat tur di di nobo.
Atentamente,
Jeser El Ayoubi
Miembro di Parlamento di Curaçao.


text:
Pa hopi aña, Telefon pa Hubentud 131 a keda brinda nan servicio pa hobennan y muchanan cu tin preguntnan di nan bida diario. Awo durante un aña di pandemia cu Covid-19, esaki no a cambia pero mas yamada a bin acerca cu diferente preguntanan y topiconan pa e organisacion.
Sr. Shurman Milliard, trahado social di Telefon pa hubentud ta papia riba e aña cu nan a keda activo di pandemia cu a duna interview, charla y workshops pa asina e muchanan por expresa nan sentimentonan cu covid-19 a bin cune.
E ta comparti cu durante un aña cu hopi reto, e muchanan y hobennan no por a bay cerca nan amistadnan, famia of conocinan. Esey a pone cu a traha hopi cu nan salud mental, mayoria mester a keda na cas sin ningun tipo di brasa, of afecto di nan sernan keri.
Esey ta bin cu pensamentonan negativo ta hunga un rol y situacion ta keda un reto. Pa e motibo aki, a bin cu un proyecto pa interview comunidad pa asina por tin un idea kico e hobennan ta pensa y con ta confronta e cambionan aki.
Prome cu Covid-19, sr Milliard ta bisa cu tabata haya diferente yamada pa uso di substancia, comportacion di nan famia, of cualkier otro situacion cu nan no tabata haya adecua. E ta bisa cu ora situacion di pandemia, esey a bin acerca cu tur e otro problemanan.
Nan a haya diferente yamada y nan a pone riba nan medionan social informacion acerca diferente topiconan cu e hobennan ta interesa na dje. E ta bisa cu esey a bira mas halto y kier pone e problemanan cu ta bin dilanti manera salud mental, termento, nan amistadnan, uso di diferente substancia y consecuencia riba esaki.
Sr. Milliard ta bisa cu nan ta presente pa duna e informacion necesario na e muchanan y hobennan cu mester di dje. Telefon pa Hubentud conhuntamente cu otro instancianan manera FADA, Tienda di Educacion y tur otro concerni ta traha hunto pa asina yuda den area cu nan ta specialisa na dje y persona ta dicidi unda e kier bay.
Pa tur e problema manera, uso di substancia sea alcohol of droga, of problemanan di salud mental manera depression of ansiedad, sr. Milliard ta bisa cu semper tin un solucion. E ta bisa pa e motibo aki 131 semper nan lo t’ey pa yuda e proecupacion cu e hobennan/ muchanan tin y con por soluciona e situacion cu nan por tin.


text: Diadomingo madruga a drenta informe di un accidente banda di Sextassy na Palm Beach, mesora a dirigi un patruya na e sitio. Na yegada di e patruya a bin compornde cu aki ta trata di un accidente unda cu e chauffeur di un Kia Picanto biniendo di pariba a bay lora na su man robez pa bay na un snack pero no a tene na cuenta cu e Chevrolet pick-up di direccion contrario, e ultimo aki ora a wak e Picanto bira su dilanti a primi brake y como cu e caminda tabata muha e auto a slip y a kita bay dal patras den banda di e Picanto. Afortunadamente ningun hende a resulta herida. Polis a nota ambos chauffeur tabata bao influencia y a detene ambos.


text:
E aña aki, riba dia 8 di mei 2021, Stichting Reclassering en Jeugdbescherming ta cumpli su di 60 aniversario. Durante e ultimo decadanan, e fundacion a duna servicio na nos comunidad y a logra realiza varios proyecto importante riba tereno di reintegracion y raportacion na Ministerio Publico.
E organisacion a scoge pa celebra den un forma solidario cu nos comunidad. Na lugar di inverti den un celebracion festivo, nan meta ta pa duna bek na esnan cu ta den necesidad.
Pa celebra nan 60 aña, e organisacion a lansa un recaudacion di fondo, pa na final di 60 dia por yuda 60 hoben. For di nan experencia di trabow extenso, Stichting Reclassering en Jeugdbescherming por conclui cu un grupo particularmente vulnerabel den nos comunidad, ta e grupo di hoben nan cu ta cambia di scol primario pa scol secundario.
Hoben nan entre 11-13 aña di edad, cu ta sali for di e seno protegi di basisschool, pa un mundo mas independiente y cu mas influencia externo. Mirando e situacion di pandemia y e adaptacionnan cu a wordo haci relata na ‘distance learning’, mayoria scol secundario ta exigi of recomenda pa cada studiante tin nan mesun laptop.
Esaki no ta facil pa tur famia logra y pa e motibo aki Stichting Reclassering en Jeugdbescherming kier brinda 60 hoben cu ta den necesidad, e tecnologia necesario pa drenta e fase aki di nan bida di forma mas stabiel posibel.
Pa yega na e suma necesario pa por haci esaki posibel, Stichting Reclassering en Jeugdbescherming ta organisa un recaudacion di fondo y ta haci un apelacion na comunidad henter, ciudadanonan y companianan, pa contribui den forma di un donacion prome cu dia 8 di mei 2021.
Conhuntamente cu directiva di scolnan basico, e organisacion lo haci un seleccion di hoben cu di berdad mester di e ayudo. E identidad di e hobennan y e identidad di nan famia lo permanece anonimo pa publico.
Stichting Reclassering en Jeugdbescherming ta aprecia cualkier suma di donacion pa por alcansa e meta comunitario aki. Ta keda na cada persona pa dicidi cuanto nan por contribui.
Donacion por wordo haci riba e siguiente cuenta bancario: Stichting Reclassering en Jeugdbescherming – Caya Ernesto Petronia 21c – CMB 61178310 – Descripcion: 60 aniversario. Pa mas informacion of pregunta, por tuma contacto na 582-1496 of por manda un e-mail info@reclasseringaruba.com.


text:
Den e 12 lunanan promé ku e entrevista, sinku porshento (5%) di hende na Kòrsou tabatin mester di kuido médiko debí na un aksidente di tráfiko, na kas, den nan tempu liber òf na trabou. Di nan, 1% mester a bai hospital òf un otro instituto di kuido médiko debí na e aksidente.Sigui lesa
Si tuma Karibe den su totalidat, e kantidat di persona ku ta muri komo konsekuensia di leshon na Kòrsou ta nèt un tiki bou di promedio. E sifra di mortalidat promedio den Karibe ta 56,5 pa kada 100.000 persona. Na Kòrsou, e sifra di mortalidat na 2007 tabata 53,9 pa kada 100.000 persona.Sigui lesa


text:
Montaña – Diabierna marduga algo prome cu 5’or Aruba ta conoce su di #58 atraco arma.
Informacion haya di Cuerpo Policial ta bisa lo siguiente.
” 04.51 melding a drenta via Centrale Post cu 2 dama a wordo atraca pa 2 cabayero cu arma di candela y papiando spanjo ( accent Venezolano) pafo di Montanja Park Appartements. E 2 atracadonan a obliga nan bay den camber caminda nan a wordo mara. A bay cu entre otro plaka. Na es momento aki patrouille Noord, BFTO y atraco team ta na e sitio. Kwalkier informashon cu por tin jama 100 of nos tiplijn 11141″.
Manera nos por wak atraconan ta continua, spera cu autoridad por pone man ariba e banda aki, cu manera nos por wak posiblemente lo ta tras di mas atraco ultimo dianan aki nan Aruba.
No ta descarta, cu mas atraco lo tuma luga, tanten cu autoridad no logra garanan.


text:
ORANJESTAD,Aruba
Dia 6 di januari ta dia di tres Rey. Rond mundo hopi mucha ta warda riba e dia aki. Paisnan manera spaña,Venezuela, Mexico, Peru y esnan di habla espana e dia aki ta di reparti regalo na e muchanan. E tradicion aki ta basa riba e tres Rey nan cu a bishita Hesus, nan yama Melchor, Gaspar y Baltasar.
Sinembargo mester bisa no ta tur Pais ta celebra tres Rey , pero esnan cu ta haci esaki ta duna muchanan regaldo y mangel y asina trece e magia navideño y speransa un biaha mas den e hogar y sonrisa na e muchanan.
Porehempel na na Spañe nan ta hiba regaldo pa e muchanan cu mas tin mester y tradicionalmente ta hiba un bolo y un masa di dulce dorna cu fruta pa nan por come.
Na Mexico e celebracion ta cuminsa dia 5 di januari anochi unda cu tin comemento di bolo cu chuculati cayente den famia ta warda pa e tres Rey trece regaldo pa e muchanan.
Na Venezuela e muchanan ta bay drumi tempran pa asina lanta dia 6 januari y ricibi nan regaldo cu e tres Rey a laga banda di nan cama.
Na Peru como un tradicion ta tuma luga ‘’la cabalgata ‘’di tres Rey unda cu tres actor cu ta hunga e rol di Tres Rey y nan ta pasa den cayanan di Peru Saluda tur hende , pero prinsipalmente e muchanan.
Aki na Aruba hopi ta wordo bisa di tres Rey , pero nunca no tabatatin un celebracion riba e fecha bunita aki, unda cu ta comparti den famia y duna atencion na e muchanan , splicanan e significado di tres Rey.
Aki na Aruba hopi biaha loke cu ta wordo haci ta cu cada bario ta acumula kerstboom y ta kima esaki, pero sinembargo kico ta e significacion di e acto aki riba dia di tres rey ? Mientras cu otro pais ta focus pa celebra den famia y pone atencion na nos muchanan, aki na Aruba e escogencianan ta diferente.


text:
All posts tagged "Estrella"
-
Resumen y antesala di Division Honor, falta cinco partido mas pa haya sa ken ta bai playoff
Resumiendo Locual a resalta mas den siman 13 ta e hecho cu SV La Fama keto asina a pasa bai...
-
Siman 12 – tabla di posicion a sacudi, top dos ta mas defini, pero cinco ekipo ta disputando pa drenta top cuater.
Resumen: E bataya pa top di tabla a keda defini p’e minimo di margen den e siman aki. Dakota y RCA...
-
Resumen Division Honor – Resultadonan sera y otronan hopi abulta – Riverplate, den bataya pa top cuater
Resumiendo e ultimo siman y comentario Den siman 11 – Dakota y RCA a keda cabes-cabes den e careda pa number...
-
Division Honor/ 10 months ago
Siman 10 – Division Honor a cuminsa atrobe – den di dos rond tur wega ta crucial
Division Honor a ‘start-sali’ e weekend aki un biaha mas despues di e receso di dianan di fiesta di fin...
-
Siman 3 a defini e tabla di clasificacion di torneo AVB, nos tin un lider absoluto.
Un fin di siman cu a brinda nos varios weganan sumamente interesante y atractivo cu masha hopi gol, siguientemente e resumen...
-
Resumen siman 2 torneo AVB 2021
E siman dos di e torneo AVB a regala nos weganan cu hopi gol y futbol atractivo pero tambe weganan sera...
-
Resumen siman 1 torneo AVB 2021
E prome weekend di e Torneo AVB 2021 a resulta uno hopi interesante y excitante, siguientemente un resumen. E torneo ta...
-
Division Damas/ 2 years ago
SV Britannia, campeon un biaha mas ganando SV La Fama 4-0 den final di torneo “Festival Damas”
E ekipo femenino di futbol mas dominante di Aruba den e ultimo decada aki, e “Lady Pumanan” di Piedra Plat, ta...
-
Division Honor/ 3 years ago
Division Honor – “Power Ranking” edicion Pasco 2019 – Anja Nobo 2020
E campeonato 2019-2020 aki cu a cuminsa un poco stranjo, toch na ‘final di e prome rond’ a man’e bolbe bek...
-
Division Honor/ 3 years ago
Division Honor – “Power Ranking” despues di siman seis
Na final di seis fecha den Division Honor, na e punto di e “international break”, ta basta cos a pasa despues...


text:
Pronóstiko di tempu pa Kòrsou i bisindario bálido te djamars mainta 6:00 o.l., 8 di novèmber 2022.
Pronóstiko
Pronóstiko di tempu pa Kòrsou i bisindario bálido te djamars mainta 6:00 o.l., 8 di novèmber 2022.
Kompilá: djaluna 7 di novèmber 2022, 05:00 o.l. (09:00 UTC).
Tempu: Shelu ta parsialmente te basta nublá i prinsipalmente durante awe nochi ku algun áwaseru. Lokalmente tambe tin chèns pa welek i bos.
Temperatura máksimo lo alkansá 30ºC i temperatura mínimo 25ºC.
Solo ta sali 06:30 i ta baha 18:08 o.l.
Bientu: Por lo general suak i di un direkshon variá; forsa 2 te 3 (7 te 19 km/ora, 4 te 10 nudo). Prinsipalmente den áwaseru, ráfaga de bes en kuando moderá i posiblemente basta fuerte; forsa 4 te 5 (20 te 39 km/ora, 11 te 21 nudo).
Situashon general: Humedat e instabilidat asosiá ku un disturbio riba partinan di Karibe ta tene e ambiente faborabel pa desaroyo di nubianan ku algun áwaseru. Presensia di un área ku preshon abou djis nort di Laman Karibe, ta sigui kousa un fluho di bientu suak riba nos isla i bisindario.
Kondishon di laman: Por lo general trankil ku altura di olanan serka di 1 meter (3 pia).
Sistemanan signifikante di wer tropikal: Un área ku preshon abou riba sekshon sùitwèst di Atlántiko Nort ta move generalmente den direkshon nortwèst i ta premirá ku den e siguiente dia òf algu mas, e lo por intensifiká i bira un siklon tropikal aserkando e península di Flórida. E disturbio aki no ta un menasa pa Kòrsou.
Fenómeno spesial: Ningun.
Perspektiva te djárason mainta: Shelu por bira basta nublá ku áwaseru lokalmente den mardugá i mainta di djárason.
Meteorólogo: Coffie


text:
E strea conoci pa e peliculanan manera: ‘22 Jump Street’, ‘Superbad’ y ’Wolf of Wallstreet’, a pidi pa e hendenan no haci mas comentario riba su curpa den un mensahe publica riba Instagram diaranson. E ta bisa: “Mi sa cu boso tin bon intencion, pero mi ta pidi amablemente pa boso no papia riba mi curpa”. Jonah ta agrega: “Bon of malo, mi kier laga boso sa cu cortesia, cu e no ta yuda y no ta sinti bon. Hopi respet”.
Jonah a skirbi den pasado tocante di su experencianan cu ‘bodyshaming’ y su ultimo post a haya hopi apoyo di otro celebridadnan y fanatico. Hopi di nan a aplaudi su decision pa establece un limite. Durante su carera, Jonah Hill tabatin semper hopi atencion riba su curpa. Un par di luna pasa e actor a comparti riba su Instragram su luchanan cu su ‘body image’. E ta conta cu finalmente e ta siñando di stima su mes despues di tanto aña. Na februari, el a comparti un screenshot di un articulo di Daily Mail, unda nan a mustra un par di potret di dje den un trahe di baño. El a bisa: “Mi ta kere cu nunca mi a kita mi franel den un pool te ora mi tabatin 30 aña”.
“Probablemente e lo a pasa prome, si mi insiguridadnan di mi infancia no a ser exagera durante e añanan di a wordo trata manera un burla door di mi curpa pa media y entrevistadonan”.
El a bisa tambe cu e idea cu media tin pa purba di hunga cu ne door di ‘stalking’ mientras e ta surf y publica e potretnan ya no ta causa molestia. E tin 37 aña y finalmente e ta stima y acepta su mes. Na augustus, Jonah Hill a revela un tattoo nobo pa celebra su dedicacion na amor propio. E tattoo ta riba su lomba y ta skirbi ‘Body Love’ y ta inclui un dibuho cu ta parce e logo di Body Glove, e compañía di paña pa e deportenan acuatico.


text:
DEN HAAG – Ministerio di Enseñansa, Kultura i Siensia ta ehekutá un destaho públiko pa selektá un partido den merkado pa e akohida i guia di studiante di Hulanda Karibense ku ta bai kontinuá nan estudio na Hulanda Oropeo.
For di 10-10-2020 e ministerio di OCW (Onderwijs, Cultuur en Wetenschap / Enseñansa, Kultura i Siensia) ta pèrkurá pa studiante di Hulanda Karibense (Boneiru, Sint Eustatius i Saba) na nan yegada haña akohida, i ku ta guia nan durante nan promé aña di estudio. Pa esaki, e ministerio ta sera un akuerdo pa un tempu definí ku un partido di merkado. E akuerdo ku e aktual partido di guia, Turan Goeloe, lo terminá despues di a guia e studiantenan ku lo kuminsa nan estudio na Hulanda den ana eskolar 2021-2022. Pa guiansa di e siguiente gruponan di studiante, manera kustumber, e ministerio lo ofresé tur partido riba merkado ku ta interesá e chèns pa hasi un oferta. A publiká e destaho riba Tenderned. Aki e link pa e destaho públiko: https://www.tenderned.nl/tenderned-tap/aankondigingen/239685
Pa e studiantenan ku entrante e aña di estudio 2022 – 2023 ke studia na Hulanda e guia ku ta ofresé lo kontené un pakete di servisio ku e studiante, segun su eskoho, por hasi uso di dje. Ta trata entre otro di: guia pa sali for di e propio isla, regla buelo, resepshon sentral, sosten serka seramentu di seguro, resepshon regional i reglamentu di formalidat, e reglamentu di un lugá pa biba, i sosten durante e promé aña di estudio.
E ministerio ta wak aktualmente kon e preparashon di e studiantenan aki for di awor te mart 2022, e momento ku e partido den merkado ku a selektá ta kuminsá, lo kue forma eksaktamente. E preparashon na tempu i e guia ta faktor importante den e oumento di éksito di estudio di studiante di Hulanda Karibense.